title: Turkiksien maassa

text: Turkiksien maassa ja Ajelehtiva saari muodostavat yhdessä Jules Vernen alkujaan vuonna 1873 kahdessa osassa julkaistun teoksen "Le pays des fourrures" suomennoksen. Teoksen on suomentanut P. J. Hannikainen, ja suomennokset ilmestyivät 1928.


title: Turkiksien maassa

text: Teos kuvaa, kuinka joukko turkismetsästäjiä matkaa 70. leveysasteen pohjoispuolelle ja löytää uuden, täynnä turkisriistaa olevan alueen. Maanjäristys yllättää retkikunnan, joka jää kohti Beringin salmea ajelehtivalle, kasvillisuuden peittämälle jäälautalle. Seurue ryhtyy varautumaan siihen, että jäälautta ajautuu etelään ja alkaa sulaa.


title: Turkiksien maassa

text:
Teoksessa on Vernen runo "Chanson groenlandaise", jonka tekstiin Alfredo Catalani sävelsi 1878 oopperan "La Wally" aarian "Ebben? Ne andrò lontana". Runo on julkaistu myös Vernen tekstejä sisältävässä teoksessa "Text Oubliés" (1979, Union Général d'Éditions, Collection 10-18, No. 1294). Verne kirjoitti runon alun perin nimellä "Chanson scandinave" (1856), mutta muokkasi sen siis romaania varten ja antoi sille uuden nimen "Chanson groenlandaise".Le ciel est noir,
Et le soleil se traîne
A peine!
De désespoir,
Ma pauvre âme incertaine
Est pleine!
Le ciel est noir.
La blonde enfant se rit de mes tendres chansons.
Et sur son coeur l'hiver promène ses glaçons!


title: Turkiksien maassa

text:
Ange rêvé,
Ton amour qui fait vivre
M'envire.
Et j'ai bravé
Pour te voir, pour te suivre
Le givre.
Ange rêvé,
Hélas ! sous mes baisers et leur douce chaleur,
Je n'ai pu dissiper les neiges de ton coeur!


title: Turkiksien maassa

text:
Ah! que demain
A ton âme convienne
La mienne,
Et que ma main
Amoureusement tienne
La tienne!
Ange rêvé!
La soleil brillera là-haut dans notre ciel,
Et de ton coeur, l'amour forcera le dégel! (×2)
Ange rêvé! (×2)


title: Jumalten tuho (romaani)

text: Jumalten tuho on Juri Nummelinin vuonna 2012 ilmestynyt pulp-fantasiaromaani.


title: Luettelo Suomen taajamista

text: Luettelo Suomen taajamista voi viitata seuraavina vuosina tehdyn taajamarajauksen mukaiseen luetteloon:


title: Luettelo Suomen taajamista

text: Tilastokeskuksen paperimuodossa julkaisemat taajamaluettelot:


title: Luettelo Suomen taajamista

text: Tilastokeskuksen julkaisematon taajamaluettelo:


title: Luettelo Suomen taajamista

text: Tilastokeskuksen Internetissä julkaisemat taajamaluettelot:


title: Please Like Me

text: Please Like Me on australialainen komedia- ja draamasarja, jonka ensimmäinen jakso esitettiin ABC2-televisiokanavalla 28. helmikuuta 2013. Sarjan on luonut australialainen koomikko Josh Thomas, joka näyttelee myös sarjan päähenkilöä. Sarja käynnistyy, kun sarjan päähenkilön tyttöystävä jättää tämän, koska uskoo tämän olevan homoseksuaali.


title: Please Like Me

text: Sarjaa oli aluksi tarkoitus esittää suositulla ABC1-televisiokanavalla, mutta se siirrettiin kakkoskanavalle. Sarjan tekijät epäilivät, että syynä on sarjan homoteemaisuus. ABC kuitenkin kiisti väitteen, sillä yhtiön edustajan mukaan nuorten aiheita käsittelevä televisiosarja vain sopii paremmin kakkoskanavalle. Puoli vuotta sarjan ensiesityksen jälkeen sitä alettiin esittää uusintana ykköskanavalla myöhäisillassa.


title: Please Like Me

text: Sarjaa tuotetaan ainakin kolme tuotantokautta, ja toisen kauden esitys alkoi Yhdysvalloissa ja Australiassa elokuussa 2014. Suomessa ensimmäisen kauden jaksot julkaistiin Yle Areenassa Pride-viikolla 20. kesäkuuta 2014, jossa ne olivat katsottavissa kahden kuukauden ajan.


title: Please Like Me

text: Sarjan päähenkilö on parikymppinen Josh, jonka tyttöystävä jättää hänet, koska uskoo Joshin olevan homo. Eron jälkeen Josh päätyy sänkyyn parhaan ystävänsä Tomin työkaverin Geoffreyn kanssa, mutta ei aio kertoa asiasta vanhemmilleen. Toisaalla Joshin äiti yrittää itsemurhaa, minkä seurauksena Josh joutuu muuttamaan takaisin äitinsä luokse.


title: Tomas von Rettig

text: Tomas von Rettig (s. 1980) on suomalainen liikemies, kilparatsastaja ja von Rettig -liikemiessuvun jäsen. Tomas von Rettig on toiminut vuoden 2016 alusta Rettig Group Oy:n toimitusjohtajana. Tätä ennen hän toimi Rettig Capitalin varatoimitusjohtajana, vuosina 2013-2015 rahoituksesta ja yrityskehityksestä vastaavana johtajana ja vuosina 2008-2011 Rettig Asset Managementin salkunhoitajana. Tomas von Rettig oli 2000-luvulla kansainvälinen kilparatsastaja ja kuului Suomen maajoukkueeseen. Tomas von Rettig on ollut naimisissa 2007–2010 Minna von Rettigin (o.s. Lehtinen) kanssa ja heillä on 2008 syntynyt tytär. Vuonna 2014 Tomas von Rettig meni naimisiin Mirella Koulliasin kanssa. Cyril von Rettig on Tomas von Rettigin isä.


title: Brandon Pirri

text: Brandon Pirri (s. 10. huhtikuuta 1991 Toronto, Ontario) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Vegas Golden Knightsia, mitä ennen on pelannut NHL:ssä myös New York Rangersissa, Chicago Blackhawksissa, Florida Panthersissa sekä Anaheim Ducksissa.


title: Jalmari Kekkonen

text: Kalle Jalmari Kekkonen (16. marraskuuta 1878 Kotka – 14. lokakuuta 1948 Helsinki) oli suomalainen teollisuuskoulun lehtori, arkkitehti, suomentaja ja teknillisen alan oppikirjojen tekijä.


title: Jalmari Kekkonen

text: Kekkosen vanhemmat olivat kauppias Kalle Kekkonen ja Maria Helena Trygg. Hän pääsi ylioppilaaksi Tampereen lyseosta 1897 ja valmistui filosofian kandidaatiksi ja maisteriksi 1900. Kekkonen suoritti myös arkkitehtitutkinnon Polyteknillisessä opistossa 1903.


title: Jalmari Kekkonen

text: Kekkonen toimi Porin teollisuuskoulun opettajana 1903–1907, Kotkan poika-ammattikoulun johtajana ja opettajana 1907–1911 sekä käsityö- ja ammattikoulujen tarkastajana vuodesta 1911. Viimeksi hän Helsingin teollisuuskoulun lehtorina vuodesta 1929 alkaen.


title: Jalmari Kekkonen

text: Kekkonen oli naimisissa vuodesta 1902 konekirjoituksen opettaja Saima Maria Varmasen kanssa.


title: ’O sole mio

text: ’O sole mio on napolilainen laulu vuodelta 1898. Sen sävelsi Eduardo di Capua ja sanat kirjoitti napolin murteella Giovanni Capurro. Laulun nimi tarkoittaa suomeksi ”minun aurinkoni”.


title: ’O sole mio

text: Vaikka laulusta on tullut yksi tunnetuimmista italialaisista melodioista, sen molemmat tekijät kuolivat nuorina ja köyhinä. Rojaltit menevät musiikinkustantamolle. Vuonna 2002 esiin nousi mahdollinen kolmas tekijä (tai hänen perikuntansa), joka työskenteli musiikkikustantamossa ja editoi laulua ennen sen julkaisemista. Pitkällisen pohdinnan jälkeen oikeus totesi että hänelläkin oli riittävä panos tekijänoikeuden muodostumiseen.


title: Blake Kessel

text: Blake Kessel (s. 13. huhtikuuta 1989 Madison, Wisconsin, Yhdysvallat) on yhdysvaltalainen jääkiekkopuolustaja, joka pelaa ECHL-joukkue Atlanta Gladiatorsissa. Hän laukoo oikealta.


title: Blake Kessel

text: Kessel pelasi kotikaupungissaan Madison Capitolsin paidassa, jonka jälkeen hän siirtyi kaudeksi 2006–2007 USHL-junioriliigan Waterloo Black Hawksiin. Kessel oli joukkueen tehokkain puolustaja tehoilla 11+27=38, joilla hän sijoittui USHL:n puolustajien pistepörssissä kymmenenneksi. Kessel eteni Black Hawksin kanssa aina Clark Cup -finaaleihin saakka, mutta mestaruuden vei kuitenkin Sioux Falls Stampede otteluvoitoin 3–0. Hänet valittiin kauden päätteeksi USHL:n tulokkaiden tähdistökentälliseen ja Kessel pelasi myös USHL:n tähdistöottelussa. New York Islanders varasi hänet kuudennella kierroksella 166. pelaajana .


title: Blake Kessel

text: Kaudella 2007–2008 Kessel oli tehoilla 19+38=57 Black Hawksin paras syöttäjä ja toiseksi paras pistemies Bill Madayn jälkeen. Hän voitti koko USHL:n puolustajien piste-, maali- ja syöttöpörssin. Kevään 2008 pudotuspeleissä Kessel oli pelipaikastaan huolimatta joukkueensa paras pistemies ja syöttäjä tehoilla 1+10=11. Hän jakoi pudotuspelien pistepörssin kolmannen sijan ja puolustajien pistepörssin voiton Omaha Lancersin Patrick Wierciochin kanssa. Lancers voitti kuitenkin Clark Cup -finaalissa Black Hawksin otteluvoitoin 3–2. Kessel valittiin kauden päätteeksi USHL:n parhaaksi puolustajaksi ja ensimmäiseen tähdistökentälliseen.


title: Blake Kessel

text: Vuosina 2008–2011 Kessel kävi New Hampshiren yliopistoa. Hän oli kaudella 2009–2010 joukkueensa paras syöttäjä, kolmanneksi paras pistemies ja tehokkain puolustaja tehoilla 10+28=38. Kessel voitti Hockey Eastin runkosarjan mestaruuden ja valittiin kauden päätteeksi sarjan ensimmäiseen tähdistökentälliseen. Kaudella 2010–2011 hän oli joukkueen tehokkain puolustaja tehoilla 5+22=27 ja hänet valittiin Hockey Eastin ensimmäiseen tähdistökentälliseen sekä akateemiseen tähdistökentälliseen.


title: Blake Kessel

text: Syyskuussa 2011 Kessel solmi vapaana agenttina tulokassopimuksen Philadelphia Flyersin kanssa. Hän pelasi kauden 2011–2012 AHL-joukkue Adirondack Phantomsissa, jossa tulokaskausi toi 56 runkosarjaottelussa tehot 1+17=18. Kauden 2012–2013 Kessel pelasi suurimmaksi osaksi ECHL-joukkue Trenton Titansissa, jonka tehokkain puolustaja hän oli tehoilla 8+33=41. Kesselin edellä koko liigan puolustajien pistepörssisä oli vain San Francisco Bullsia ja Gwinnett Gladiatorsia edustanut Sacha Guimond. Lokakuussa 2013 hän teki vapaana agenttina sopimuksen ECHL-joukkue Bakersfield Condorsin kanssa. Marraskuussa Kessel kaupattiin sieltä Orlando Solar Bearsiin. Hän oli joukkueen tehokkain puolustaja tehoilla 7+26=33. Kessel pelasi kauden aikana myös yhteensä 11 AHL-ottelua lainalla Rockford IceHogsin ja Rochester Americansin paidoissa.


title: Blake Kessel

text: Kessel teki syyskuussa 2014 AHL-sopimuksen Toronto Marliesin kanssa. Hän pelasi siellä kuitenkin vain kolme ottelua ja vietti suurimman osan peleistään ECHL:ssä Ontario Solar Bearsin riveissä, kunnes helmikuussa 2015 Kessel siirtyi loppukauden 2014–2015 kattaneella sopimuksella SM-liigajoukkue Tampereen Ilvekseen. Ensimmäisen maalinsa liigassa Kessel teki 24. helmikuuta HIFK:ta vastaan ylivoimalla. Hän teki samassa pelissä myös toisen ylivoimamaalin ja tuli valituksi ottelun parhaaksi pelaajaksi. Toukokuussa 2015 Kessel teki vuoden mittaisen jatkosopimuksen Ilveksen kanssa. Kauden 2015–2016 siirtotakarajalla, helmikuussa 2016 seura vahvisti hänen purkaneen sopimuksensa. Kessel siirtyi loppukaudeksi Saksan DEL-liigan Augsburger Pantheriin.


title: Blake Kessel

text: Syyskuussa 2016 Kessel teki vuoden mittaisen sopimuksen ECHL-joukkue Atlanta Gladiatorsin kanssa.


title: Blake Kessel

text: Kessel pelasi alle 20-vuotiaiden MM-kilpailuissa vuonna 2009. Hän pelasi myös alle 19-vuotiaiden World Junior A Challengessa vuonna 2009, jolloin Kessel voitti pronssia ja oli turnauksen tehokkain puolustaja tehoilla 2+5=7.


title: Blake Kessel

text: Kessel edusti myös Yhdysvaltain A-maajoukkuetta Deutschland Cupissa vuonna 2015, jolloin hän voitti hopeaa. Kessel voitti joukkueensa sisäisen tehotilaston lukemalla +3.


title: Blake Kessel

text: Kesselin isoveli Phil ja pikkusisko Amanda ovat myös jääkiekkoilijoita. Phil pelaa NHL-joukkue Pittsburgh Penguinsissa ja Amanda on tullut tutuksi Yhdysvaltain naisten maajoukkueesta. Heidän yli 500 NHL-ottelua pelannut serkkunsa David Moss pelaa Sveitsin National League A:n EHC Bielissä.


title: Javier Fernández

text: Javier Fernández López (s. 15. huhtikuuta 1991 Madrid) on espanjalainen taitoluistelija ja olympiamitalisti.


title: Javier Fernández

text: Fernández on historian ensimmäinen espanjalainen taitoluistelun MM- ja EM-mitalisti. Hän on voittanut yksinluistelun maailmanmestaruuden 2015 ja 2016, MM-pronssia 2013 ja 2014 sekä kuudesti EM-kultaa (2013, 2014, 2015, 2016, 2017, 2018). Vuoden 2016 EM-kisoissa hän teki miesten yksinluistelussa arvokisahistorian korkeimmat yhteispisteet (302,77) ja voitti kultaa yli 60 pisteen erolla muihin mitalisteihin. Saman vuoden MM-kilpailuissa hän paransi ennätyspisteikseen 314,93. Fernández on myös seitsenkertainen Espanjan mestari.


title: Javier Fernández

text: Fernández harjoittelee Torontossa ja hänen valmentajansa on Brian Orser. Hänen sisarensa Laura on jäätanssija ja on edustanut Espanjaa myös yksinluistelussa.


title: Teerasil Dangda

text: Teerasil Dangda (s. 6. kesäkuuta 1988 Bangkok, Thaimaa) on thaimaalainen jalkapalloilija, joka edustaa Primera Divisiónissa pelaavaa UD Almeríaa lainasopimuksella kotimaansa Muangthong Unitedista. Dangda pelaa myös Thaimaan jalkapallomaajoukkueessa. Hän on pelipaikaltaan keskushyökkääjä.


title: Teerasil Dangda

text: Dangda aloitti ammattilaisuransa vuonna 2005 kotimaansa Royal Thai Air Forcessa. Seuraavana vuonna hän siirtyi Raj Prachaan, jossa hän oli joukkueensa paras maalintekijä yhdeksällä maalilla 18 ottelussa, ennen kuin matka jatkui maan suurseuraan Muangthong Unitediin. Siellä Dangda pelasi 15 ottelua ja teki seitsemän maalia, kunnes hän siirtyi Vietnamin liigan kautta Valioliigan suurseuraan Manchester Cityyn. Dangda ei pelannut yhden Englannin-kauden aikana yhtään peliä ja käytyään lainalla Raiffeisen Super Leaguen Grasshoppersissa Dangda palasi takaisin kotimaahansa ja Raj Prachaan. Seuraavana vuonna hän palasi Muangthong Unitediin, jossa pelatun viiden vuoden aikana Dangda nousi seuran yhdeksi tärkeimmistä pelaajista. Hän pelasi 156 ottelua ja teki 76 maalia. Kesällä 2014 Dangda siirtyi lainalle Espanjan La Ligan UD Almeríaan. Hänestä tuli ensimmäinen thaimaalainen kyseisessä sarjassa. Thaimaan jalkapallomaajoukkueessa Dangda debytoi vuonna 2007. Hän on pelannut maajoukkueessa 57 ottelua ja tehnyt niissä 28 maalia. Dangda on 183 senttimetriä pitkä.


title: Michal Urban

text: Michal Urban (s. 1. huhtikuuta 1991 Pardubice, Tšekki) on tšekkiläinen alamäkiluistelija. Hänen paras yksittäinen sijoituksensa Red Bull Crashed Ice-kilpailussa on viides Moskovan kilpailusta maaliskuulta 2014. Urban kiinnostui alamäkiluistelusta, kun laji saapui ensimmäistä kertaa Tšekkiin vuonna 2005. Seuraavana vuonna Urban itse oli jo mukana kilpailussa. Hän poikkeaa suurimmasta osasta alamäkiluistelijoita siten, että hän ei ole koskaan harrastanut jääkiekkoa. Alamäkiluistelun lisäksi Urban on kilpaillut nuorempana pikaluistelussa. Nykyisin hän asuu synnyinkaupungissaan Pardubicessä.


title: AACTA-palkinto

text: AACTA-palkinnot ("Australian Academy of Cinema and Television Arts Award" eli "AACTA Award") ovat australialaisen Australian Academy of Cinema and Television Arts -järjestön vuosittain myöntämiä palkintoja parhaille australialaisille elokuville, televisiosarjoille ja alan henkilöille.


title: AACTA-palkinto

text: AACTA-palkintoja on jaettu vuodesta 2012 lähtien. Niitä edelsivät Australian elokuvainstituutin jakamat AFI-palkinnot. Palkintojen jakoa uudistettiin ja nimi vaihdettiin pyrkimyksenä nostaa palkinnon profiilia vastaamaan brittiläisiä Bafta-palkintoja ja Yhdysvaltain Oscareita. AACTA-palkinnon tunnukseksi kehitettiin Etelän ristin tähtikuviosta innoituksensa saanut palkintoveistos. Sen suunnitteli kuvanveistäjä Ron Gomboc.


title: Viisi (albumi)

text: Viisi on suomalaisen lauluyhtye Viiden esikoisalbumi, joka julkaistiin 31. maaliskuuta 2010. Albumin on tuottanut Miikka Huttunen. Kaikki albumin kappaleet on säveltänyt yhtyeen jäsen Virpi Eroma. Sanoituksia sille ovat tehneet muun muassa Heimo Hatakka, Inka Nousiainen ja Mariska. Albumilta julkaistiin 25. tammikuuta 2010 singlenä kappale ”Tiesin jo silloin”. Myöhemmin samana vuonna ”Hillittyy ja hallittuu” julkaistiin myös singlenä.


title: Viisi (albumi)

text: Albumi nousi kahdeksi viikoksi Suomen viralliselle albumilistalle, parhaimmillaan 30. sijalle.


title: Hardcore hip hop

text: Hardcore hip hop on hip hopin alalaji, jolle ominaisia piirteitä voivat olla muun muassa usein vihainen tai vähintäänkin tavallista energisempi räppäys, aggressiiviset sanoitukset, voimakas ja kärjistävä mielipiteiden ilmaisu sekä raskassointisemmat biitit. Vaikka useat artistit määrittelevät itsensä puhtaasti hardcore hip hop-artisteiksi, sitä voidaan käyttää myös sateenvarjoterminä kaikelle muuta hip hopia synkemmälle tai väkivaltaisemmalle musiikille kuten gangsta rapille, horrorcorelle tai drillille. Voidaankin sanoa, että esimerkiksi valtaosa gangsta rapista on hardcore hip hopia mutta harvoin hardcore hip hop on gangsta rapia.


title: Hardcore hip hop

text: Käsitteenä alalaji on hyvin löyhä ja määritelmä on usein varsinkin biittien suhteen hyvin kuulijakohtainen. Yleiset teemat ovat kuitenkin usein samoja ja niitä ovat muun muassa väkivalta, aseet, nihilismi, päihteet, seksi, mielenterveysongelmat, lähiöelämä, poliittinen aktivismi ja kritiikki muita artisteja kohtaan.


title: Natalja Gontšarova

text: Natalja Sergejevna Gontšarova (; 4. kesäkuuta 1881 Negajevo, Tulan kuvernementti – 17. lokakuuta 1962 Pariisi) oli venäläinen avant-garde-taiteilija, vaatesuunnittelija, kirjailija, kuvittaja ja lavastesuunnittelija. Hänen isotätinsä oli Aleksandr Puškinin vaimo Natalja Nikolajevna Gontšarova.


title: Natalja Gontšarova

text: Gontšarova syntyi Tulan kuvernementissä isänsä, merkittävän matemaatikko ja arkkitehti Sergei Gontšarovin tilalla. Vuonna 1891 perhe muutti Moskovaan. Vuonna 1901 Gontšarova pääsi Moskovan maalaus-, veisto- ja rakennustaiteen opistoon, jossa tapasi Mihail Larionovin, joka opiskeli samassa koulussa. Pian heidän välilleen kehittyi elämän mittainen suhde.


title: Natalja Gontšarova

text: Larionov ja Gontšarova olivat perustajajäseniä kahdessa venäläisessä taiteilijaryhmässä, Ruutusotamies vuonna 1909-1911 ja radikaalimpi Aasinhäntä vuonna 1912-1913. Aasinhäntä oli ajateltu tarkoitukselliseksi irtiotoksi eurooppalaisista taidevaikutteista ja itsenäisen venäläisen modernin taiteen koulukunnan perustamiseksi. Kuitenkin venäläinen futurismi on paljon esillä Gontšarovan myöhemmissä maalauksissa. Aluksi ikonimaalauksen ja primitiivisen etnisen venäläisen kansantaiteen parissa työskennellyt Gontšarova tuli kuuluisaksi Venäjällä futuristisista töistään "Polkupyöräilijä" ja myöhemmistä rayonistisista töistä. Moskovan futuristien johtajana he järjestivät provokatiivisia luentoja samaan tapaan kuin heidän italialaiset kollegansa. Gontšarova oli mukana myös graafisessa suunnittelussa ja kuvitti kirjoja futuristiseen tyyliin.


title: Natalja Gontšarova

text: Gontšarova oli Der Blaue Reiter avant-garde-ryhmän jäsen sen perustamisesta alkaen vuonna 1911. Vuonna 1915 hän alkoi suunnitella balettiasuja ja lavasteita Genevessä. Vuonna 1915 hän alkoi työstää suunnitelmasarjaa — "Kuusisiipinen serafi", "Enkeli", "Pyhä Andreas", "Pyhä Markus", "Jeesuksen syntymä" ja muita Sergei Djagilevin balettiin "Liturgia". Gontšarova muutti Pariisiin vuonna 1921 jossa hän suunnitteli joukon lavasteita Djagilevin Ballets russes'lle. Hän myös osallistui vuoden 1921 Salon d'Automneen ja osallistui säännöllisesti Salon des Tuileries'in ja Salon des Indépendants'n näyttelyihin.


title: Natalja Gontšarova

text: Vuosina 1922-1926 Gontšarova teki muotisuunnitelmia Marie Cuttolin kaupalle Maison Myrborille Rue Vincentillä Pariisissa. Hänen rikkaasti kirjaillut ja applikoidut pukusuunnitelmat olivat saaneet voimakkaasti vaikutteita Venäjän kansantaiteesta, bysanttilaisista mosaiikeista ja hänen omista töistään Ballet russes'lle.


title: Natalja Gontšarova

text: Gontšarovasta ja Larionovista tuli Ranskan kansalaisia vuonna 1939.


title: Natalja Gontšarova

text: Gontšarova kuoli Pariisissa vuonna 1962.


title: The Normal Heart

text: The Normal Heart (Yle TV1 -kanavan esityksessä nimellä Tuntematon vihollinen) on vuonna 2014 ensi-iltansa saanut Ryan Murphyn ohjaama HBO:n televisioelokuva. Sen on käsikirjoittanut Larry Kramer ja se perustuu hänen samannimiseen Tony-palkittuun näytelmäänsä vuodelta 1986. Se kertoo HIV-AIDS-epidemian alkuvaiheista New Yorkissa vuodesta 1981 vuoteen 1984. Elokuvan pääosissa ovat Mark Ruffalo, Matt Bomer, Taylor Kitsch, Jim Parsons, Alfred Molina ja Julia Roberts. Elokuva sai ylistävän vastaanoton sekä yleisöltä että kriitikoilta ja sai yhteensä 16 Emmy-ehdokkuutta voittaen palkinnon parhaasta televisioelokuvasta.


title: The Normal Heart

text: Elokuvan kuvaukset alkoivat New Yorkissa 8. kesäkuuta 2013. Matt Bomer laihdutti elokuvaa varten noin 18 kiloa näyttääkseen AIDS-potilaalta.


title: The Normal Heart

text: Elokuva on saanut ylistävän vastaanoton. Rotten Tomatoes -sivuston mukaan 45 arvostelun perusteella laskettuna kriitikoiden arvosteluista 93 prosenttia oli positiivisia. Elokuva sai yhteensä 16 Emmy-ehdokkuutta ja se palkittiin parhaasta televisioelokuvasta. Mark Ruffalo sai ehdokkuuden parhaasta miespääosasta minisarjassa tai televisioelokuvassa ja Julia Roberts sai ehdokkuuden parhaasta naissivuosasta minisarjassa tai televisioelokuvassa. Jim Parsons, Joe Mantello, Alfred Molina ja Matt Bomer saivat kaikki ehdokkuudet parhaasta miessivuosasta minisarjassa tai televisioelokuvassa.


title: Intianjättiorava

text:
Intianjättiorava ("Ratufa indica") eli intianjättiläisorava on jättioravien eli aasianjättioravien sukuun kuuluva laji. Pituus kuonosta hännän
tyveen on keskimäärin 36 cm. Häntä on yhtä pitkä tai pidempi kuin muu ruumis. Väriltään eläin on selkäpuolelta punaruskea ja alapuolelta kerman vaalea. Intianjättioravaa tavataan vain Intiassa. Se oleskelee enimmäkseen puissa ja elää yksin paritteluaikaa lukuun ottamatta. Eläin on päiväaktiivinen ja kaikkiruokainen.


title: Intianjättiorava

text: Intianjättiläisoravalla on neljä alalajia, joista yksi – "Ratufa indica dealbata" – on kuollut sukupuuttoon.


title: Sarita

text: Sarita on naisen etunimi, alkujaan espanjalainen diminutiivimuoto nimestä Saara (Sarah). Nimi esiintyy myös Intiassa, jossa se johtuu "virtaavaa" merkitsevästä sanskritin sanasta.


title: Sarita

text: Suomessa nimi Sarita on vuoden 2009 loppuun mennessä annettu noin 1 150 henkilölle.


title: GFM

text: GFM on Helsingissä syyskuussa 2013 perustettu pop-yhtye, jonka ensimmäinen single "Onnellinen" julkaistiin 30. joulukuuta 2013. Single pysyi iTunesin TOP5:ssä viikon verran julkaisustaan ja oli vuoden 2014 ensimmäisen Latauslistan sijalla 22. Yhtye julkaisi ensimmäisen albuminsa "X" vuonna 2014. Tämän jälkeen GFM on julkaissut useita singlejä, kuten "Huoleton Sydän" vuonna 2016 ja ”Kaikki maailman valot (feat. Juhani Tikkanen)” vuonna 2018.


title: GFM

text: Yhtye perustettiin syyskuussa 2013, kun jo noin kymmenen vuotta musiikkia yhdessä tehneet bändin jäsenet alkoivat työstää uutta materiaalia, josta myöhemmin samana syksynä syntyi yhtyeen ensimmäinen single "Onnellinen". Yhtye keikkaili ensimmäisen kerran Maata näkyvissä -festareilla marraskuussa 2013 ja herätti heti yleisön huomion energisellä showllaan ja EDM-vaikutteisella tuoreella materiaalillaan. Samana syksynä ja seuraavana keväänä bändi keikkaili joitakin keikkoja ja valmisteli materiaalia yhtyeen ensimmäistä albumia varten. Toukokuussa 2014 yhtye meni studioon ja alkoi äänittää albumia, joka sai myöhemmin nimekseen "X". Tuottajaksi valittiin Pete Matara. Albumi julkaistiin elokuun lopussa ja sen toinen single "Sun Unelmaa" julkaistiin kesäkuun lopussa 2014. Marraskuussa 2015 yhtye esiintyi Maata Näkyvissä -festareilla "viimeistä kertaa 261 päivään", jääden keikkatauolle valmistelemaan uutta materiaalia.


title: GFM

text: Paluu keikkalavoille ja Huoleton Sydän (2016–)


title: GFM

text:
Yhtye palasi keikkatauolta elokuussa 2016 ja julkaisi digitaalisesti uuden "Huoleton Sydän"-singlen, joka nousi heti julkaisupäivänään iTunesin kärkisijoille. Samana syksynä yhtye palasi keikkalavoille mm. Maata Näkyvissä -festareilla, jossa se esiintyi noin 10 000 kuulijalle.
Loppuvuodesta 2017 yhtye julkaisi uuden singlen musiikkivideon kanssa nimellä (No) Church In The Wild. Kappale sai hyvän vastaanoton ja keräsi kiitosta kantaaottavuudestaan.


title: GFM

text: Vuosina 2016–2018 yhtye on keikkaillut aktiivisesti erilaisissa tapahtumissa esiintyen tuhansille kuulijoille ympäri Suomen.


title: GFM

text: Syksyllä 2018 GFM julkaisi yllätyksellisesti kaksi uutta singleä: ”Enemmän ku $$$” sekä yhteistyössä Juhani Tikkasen kanssa sävelletyn ”Kaikki maailman valot”, joka keräsi heti ensimmäisinä viikkoinaan Spotifyssä noin 20 000 kuuntelukertaa.


title: Uusi matematiikka

text: Uusi matematiikka ( tai "New Math") on nimitys, jota käytettiin 1960- ja 1970-luvuilla ensin Yhdysvalloissa, myöhemmin myös useimmissa Euroopan maissa toteutetusta varsin perusteellisesta, mutta lyhytaikaiseksi jääneestä koulujen matematiikan opetuksen uudistuksesta. Siihen kuului monissa maissa muun muassa joukko-opin käyttäminen keskeisenä osana matematiikan perusopetusta.


title: Uusi matematiikka

text:
Vaikka matematiikka tieteenä oli 1800- ja 1900-luvuilla suuresti kehittynyt, oli sen opetus kouluissa pysynyt ainakin Yhdysvalloissa jokseenkin muuttumattomana sellaisena, miksi se 1800-luvun alussa oli vakiintunut. Opetus keskittyi tuolloin pitkälti niihin matematiikan aloihin, joita kirjanpitäjät, merimiehet ja teknikot työssään tarvitsivat. Vuodesta 1952 lähtien kuitenkin eräät matemaatikot, opettajat ja oppikirjojen laatijat alkoivat laatia totutusta suuresti poikkeavia kokeilukursseja. Uudistukset alkoivat saada laajempaa kannatusta varsinkin sen jälkeen, kun amerikkalaiset vuonna 1957 olivat kokeneet suoranaisen järkytyksen Neuvostoliiton lähetettyä avaruuteen ensimmäisen tekokuun, Sputnik 1:n. Kun Neuvostoliiton tässä asiassa osoittaman teknisen etevämmyyden syitä alettiin pohdiskella, katsottiin koulujen matematiikan opetuksen yhä yleisemmin olevan suurten uudistusten tarpeessa. Kun Neuvostoliitossa tunnetusti oli joukko huipputason
matemaatikkoja, katsottiin Yhdysvalloissakin tuolloisen kylmän sodan oloissa jo puolustuksellisista syistä tarvittavan entistä suurempaa panostusta tieteelliseen opetukseen ja väestön matematiikan taitojen kehittämiseen. Muutoinkin tieteellis-teknisen kehityksen vuoksi katsottiin tarvittavan entistä enemmän henkilöitä, jotka tunsivat uusia matematiikan aloja ja ymmärsivät uusia fysikaalisia teorioita kuten suhteellisuus- ja kvanttiteoriaa. Kun kouluopetuksessa ei ollut myöskään käsitelty differentiaali- ja integraalilaskentaa, venyivät lisäksi luonnontieteiden yliopistokurssit, sillä nämä oli opetettava alkeista lähtien.


title: Uusi matematiikka

text: OEEC järjesti Pariisissa vuonna 1959 seminaarin matematiikan opetuksen kehittämiseksi. Hyväksytyksi tuli Jean Dieudonnén suunnitelma, jossa keskeisenä kohtana oli synteettisen geometrian poistaminen opetussuunnitelmasta, jotta uudemmille matematiikan aloille saataisiin tilaa. Tunnuslauseeksi muodostuikin: "Euclid must go" (Eukleideen on mentävä).


title: Uusi matematiikka

text: Ranskasta alkunsa saaneessa, muihin Euroopan maihin levinneessä muodossa uudistusliikkeen tavoitteena oli saada koulumatematiikka mahdollisimman lähelle korkeampaa, tieteellistä matematiikkaa.


title: Uusi matematiikka

text: Uudessa matematiikassa opetus aloitettiin joukko-opista, jonka käsitteiden avulla matematiikan muiden alojen peruskäsitteet määriteltiin. Joukko-oppia pidettiin samalla erinomaisena mallijärjestelmänä, joka muodosti yhdistävän tekijän matematiikan eri alojen välille. Ratkaisua pidettiin systemaattisesti hyvin perusteltuna, joskin sen pedagogisesta arvosta käytiin jatkuvasti kiistaa.


title: Uusi matematiikka

text: Uusina aiheina tulivat kouluopetukseen myös modulaarinen aritmetiikka, epäyhtälöt, matriisilaskenta, symbolinen logiikka, Boolen algebra ja abstrakti algebra sekä kymmenjärjestelmästä poikkeavat lukujärjestelmät. Yhdysvalloissa kouluopetukseen sisällytettiin vasta tässä yhteydessä myös esimerkiksi lukusuora, analyyttinen geometria ja vektorikäsite, joskin esimerkiksi Suomessa niitä oli jo aikaisemmin käsitelty koulumatematiikassa.


title: Uusi matematiikka

text: Koulujen matematiikan opetuksessa suoritettiin samaan aikaan suuria uudistuksia, paitsi Yhdysvalloissa, myös monissa Euroopan maissa kuten Britanniassa, Ranskassa ja Länsi-Saksassa. Britanniassa Southamptonin yliopistoon perustettiin vuonna 1962 matematiikan opetuksen kehittämiseksi projektiryhmä, "School Mathematics Project". Ranskassa uudistussuunnitelman laati André Lichnerowiczin vuonna johtama, vuonna 1967 asetettu komitea. Joukko-oppi ja moderni algebra saivat opetuksessa keskeisen sijan kaikilla kouluasteilla, kun taas Eukleideen geometria poistettiin opetussuunnitelmasta.


title: Uusi matematiikka

text: Neuvostoliitossa matematiikan opetuksessa ei toteutettu yhtä perusteellisia muutoksia, mutta sitä uudistettiin vähitellen uusien sovellusten ja akateemisten virtausten mukaisesti. A. N. Kolmogorovin johtama komitea hylkäsi uudistukset siinä muodossa kuin niitä oli läntisissä maissa ryhdytty toteuttamaan, mutta ehdotti uudistuksia koulujen 4.–10. luokkien opetussuunnitelmiin. Esimerkiksi joukko-oppia ei komitean mukaan ollut syytä esittää järjestelmällisesti, mutta geometrian opetuksessa voitiin pitkälti siirtyä transformaatiogeometriaan, jossa erilaiset geometriset muunnokset kuten yhtenevyys- ja yhdenmuotoisuuskuvaukset otettiin opetuksen pohjaksi harpilla ja viivoittimella suoritettavien konstruktioiden sijasta.


title: Uusi matematiikka

text:
Japanissa opetus-, kulttuuri-, urheilu-, tiede- ja teknologiaministeriö (MEXT) kannatti uutta matematiikkaa, mutta oli tietoinen siihen
liittyvistä ongelmista.


title: Uusi matematiikka

text: 1950-luvulla Suomessa oli rinnakkaiskoulutusjärjestelmä (kansakoulu ja oppikoulu). Kansakoulussa opetettiin laskentoa ja mittausoppia, oppikoulussa puolestaan matematiikkaa, joka sekin kahdella ensimmäisellä luokalla oli pääasiassa laskuoppia mutta kolmannesta luokasta lähtien etupäässä algebraa ja geometriaa.


title: Uusi matematiikka

text: Ruotsi, Norja ja Tanska asettivat vuonna 1960 "Pohjoismaisen matematiikan opetuksen uudistamiskomitean", PMOY (, "NKMM", johon myös Suomi pian tuli mukaan. Komitea antoi vuonna 1967 mietintönsä, jossa uudistuksen päätavoitteiksi asetettiin:


title: Uusi matematiikka

text: Suomessa uusi matematiikka otettiin käyttöön kouluopetuksessa samoihin aikoihin kuin valmisteltiin siirtymistä peruskouluun. Tämän vuoksi siitä käytettiin myös nimitystä "peruskoulumatematiikka". Sekä peruskoulu että joukko-oppi rantautuivat Suomeen Ruotsista. Taistelu muutoksen ympärillä oli kiivasta, osittain senkin takia, että yhteiskunta oli tuolloin kaikkein politisoituneimmillaan. Täytäntöönpano oli ripeä. Opettajat koulutettiin joukko-oppiin vain lyhyillä pikakursseilla. Vanhemmista ei ollut apua muutoksen omaksumisessa, sillä heille joukko-oppia ei ollut koskaan opetettu.


title: Uusi matematiikka

text: Matematiikan opiskelu joukko-opin menetelmällä tarkoitti sitä, että numerot korvattiin opetuksen alkuvaiheessa alkioilla ja joukoilla sekä ynnälasku unioneilla. Luvut ja niillä suoritettavat laskutoimitukset opetettiin myöhemmässä vaiheessa joukko-opin käsitteiden avulla.


title: Uusi matematiikka

text: Oppikirjat olivat luonteeltaan työkirjoja. Niistä tuli kuvapainotteisia. Niissä oli aikaisempaa vähemmän selityksiä, mutta enemmän esimerkkejä ja harjoitustehtäviä.


title: Uusi matematiikka

text: Opetussuunnitelmissa noudatettiin niin sanottua "spiraaliperiaatetta". Sen mukaisesti mahdollisimman monet, ennen yleensä vasta oppikoulussa opetetut matemaattiset käsitteet kuten yhtälöt, epäyhtälöt, funktiot, lukusuora ja koordinaatisto esiteltiin alustavasti jo peruskoulun ensimmäisellä luokalla, joskin niiden tarkempi käsittely jäi myöhempään vaiheeseen, ja samoihin asioihin palattiin opetuksessa useita kertoja.


title: Uusi matematiikka

text:
Vanhemmat ja opettajat, jotka Yhdysvalloissa, myöhemmin muuallakin vastustivat uutta matematiikkaa, valittivat, että uusi opetussuunnitelma oli liian kaukana oppilaiden tavanomaisen kokemusmaailman ulkopuolella eikä ollut sen arvoista, että siihen olisi syytä käyttää aikaa, joka olisi tarvittu perinteisempien aiheiden kuten aritmetiikan opetukseen. Oppimateriaali asetti myös opettajille uusia vaatimuksia, sillä heistäkin monien oli opeteltava aiheita, joita he eivät täysin ymmärtäneet. Vanhemmat olivat huolissaan siitä, etteivät
he ymmärtäneet, mitä heidän lapsilleen opetettiin eivätkä he siksi voineet auttaa lapsiaan oppimisessa. Ymmärtääkseen uutta matematiikkaa monet vanhemmat käyttivät aikaansa siihenkin, että kävivät lastensa luokkahuoneissa. Lopulta päädyttiin siihen, että kokeilu ei toiminut, ja uusi matematiikka tuli epäsuosituksi jo ennen vuosikymmenen loppua, joskin sen opetusta jatkettiin vielä vuosia joissakin koulupiireissä. Myöhemmin, 1980-luvulta lähtien, uusi matematiikka saavutti jonkin verran menestystä lahjakkaille oppilaille tarkoitetuilla lisäkursseilla
projekti MEGSSS:n yhteydessä.


title: Uusi matematiikka

text: Professori George F. Simmons totesi teoksensa "Precalculus Mathematics in a Nutshell" algebraa käsittelevän luvun johdannossa, että uusi matematiikka tuotti opiskelijoita, jotka "olivat kuulleet vaihdantalaista, mutta eivät tunteneet kertotaulua."


title: Uusi matematiikka

text:
Vuonna 1965 fyysikko Richard Feynman kirjoitti aiheesta esseen nimellä "New Textbooks for the 'New Mathematics".
Hän tosin arvosteli eräiltä osin myös vanhoja opetusmenetelmiä mutta kiinnitti samalla huomiota siihen, että uudet oppikirjat edustivat liian yksipuolisesti puhdasta matematiikkaa, vaikka puhtaita matemaatikkoja on jokseenkin vähän, ja sitä paitsi heidän näkökulmansa aiheeseen on kovin toisenlainen kuin toisaalta niiden, jotka edelleenkin tarvitsevat lähinnä vain alkeellista aritmetiikkaa, sekä toisaalta myös niiden yhä useampien, jotka soveltavat eräitä korkeamman matematiikan aloja tieteessä, teknologiassa tai talouselämässä. Erityisesti hän arvosteli uusia oppikirjoja siitä, että niissä esiintyi runsaasti sellaisia termejä ja käsitteitä, joille esitettiin vain määritelmä ja symbolinen merkitsemistapa mutta joiden ominaisuuksista ei muutoin kerrottu mitään, niin että ne eivät näyttäneet tarjoavan muuta kuin mahdollisuuden ilmaista yksinkertaisia asioita täsmällisellä mutta koukeroisella ja vaikeaselkoisella tavalla. Hän kärjisti asian näin:
Filosofi ja matemaatikko W. V. Quine kirjoitti, että Cantorin joukko-opin "harvennettua ilmaa" ei pitäisi samastaa koulujen uuden matematiikan kanssa. Quinen mukaan uusi matematiikka toi tullessaan vain... "luokkien Boolen algebran ja siten itse asiassa yleisten termien yksinkertaisen logiikan."


title: Uusi matematiikka

text:
Vuonna 1973 Morris Kline julkaisi arvostelevan teoksen "Why Johnny Can't Add: the Failure of the New Math". Se kertoo toiveista, että matematiikka asianmukaisella tavalla kuvaisi jotakin modernimpaa kuin perinteiset aiheet. Hän sanoo, että jotkut uusien aiheiden puolestapuhujat "jättivät kokonaan huomioon ottamatta, että matematiikka on kumuloituvan kehityksen tulos ja että on käytännössä
mahdotonta oppia uudempia luomuksia, ellei vanhempia jo tunneta." Lisäksi Kline huomautti uuden matematiikan taipumuksesta abstraktioon: "Abstraktio ei ole ensimmäinen vaan viimeinen vaihe abstraktion kehityksessä."


title: Uusi matematiikka

text:
Suomessa Rolf Nevanlinna arvosteli esitettyjä uudistuksia Matemaattisten aineiden aikakauskirjassa vuonna 1964 julkaistussa kirjoituksessa, jo ennen PMOU:n mietinnön valmistumista. Hänen mukaansa joukon käsitteen perusteellisella selvityksellä vain tuhlattiin aikaa, kun "kiduttavan ikävin, itsestään selvin esimerkein lasta totutettiin symboliikkaan, jonka tarkoitusta ja merkitystä ei selitetty". Nevanlinna ei myöskään hyväksynyt Eukleideen aksiomaattisen geometrian syrjättämistä opetuksesta, sillä hänen mukaansa sillä oli ollut matematiikan kehitykselle tavaton periaatteellinen ja sisällöllinen merkitys. Juuri sen vaikutuksesta aksiomaattinen ajattelu oli juurtunut muillekin matematiikan aloille ja saanut lopulta suuren merkityksen myös teoreettisessa fysiikassa, erityisesti Einsteinin
suhteellisuusteoriassa. Nevanlinna jopa ilmaisi käsityksenään, että komitean esitys oli "hengeltään köyhempi ja harhaanosuneempi" kuin yksikään matematiikan oppikirja, jonka hän oli nähnyt. Nevanlinnan artikkeli julkaistiin myöhemmin myös saksan-, englannin- ja venäjänkielisinä käännöksinä, ja se sai osakseen maailmanlaajuista huomiota. Uudistusten kannattajat kuitenkin pitivät Nevanlinnan käsitystä täysin aikansa eläneenä.


title: Uusi matematiikka

text:
Suomessakin uudistukset saivat myös toteuttamisensa jälkeen osakseen runsaasti kritiikkiä. Eräässä vaiheessa katsottiin jopa, että joukko-oppia opetettiin
muun matematiikan avulla eikä toisin päin. Uusi matematiikka miellettiin kokonaisuudessaan liian teoreettiseksi, symboleja ja nimityksiä ylikorostavaksi sekä käytännön elämälle vieraaksi. Oppisisällöt olivat tuntikehykseen verrattuna liian laajat, eikä uusi jaottelu johtanut odotettuihin oppimistuloksiin.


title: Uusi matematiikka

text: Uuden matematiikan saaman arvostelun vuoksi Pariisissa pidettiin vuonna 1978 uusi kansainvälinen kongressi, jossa tunnuslauseeksi tuli "Back to Basics". Tällöin päädyttiin pitämään tärkeänä, että koulujen matematiikan opetus perustuisi probleemien ratkaisuun ja vastaisi arkipäivän matematiikan tarpeita. Seuraavina vuosina uudesta matematiikasta luovuttiinkin lähes kaikkialla ja koulujen matematiikan opetuksen sisältö palautettiin lähemmäksi aikaisempaa. Uudistuksen aikaisemmat innokkaimmat kannattajatkaan eivät enää katsoneet sen vastanneen alkuperäistä tarkoitustaan.


title: Uusi matematiikka

text:
Suomessa uuden matematiikan kukoistusvaihe kesti vain vuoteen 1976, jolloin Kouluhallitus esitteli matematiikan uuden perusoppimäärän.
Joukko-opin käytöstä matematiikan alkeiden opetuksessa luovuttiin virallisesti vuonna 1983.


title: Sutton (kaupunkipiiri)

text: Sutton on yksi Lontoon 32 kaupunkipiiristä ("borough"). Siellä asui vuonna 2011 noin 190 000 ihmistä.


title: Sutton (kaupunkipiiri)

text: Sutton sijaitsee Suur-Lontoon eteläisellä reunalla. Se sai nykyiset rajansa vuonna 1965, kun Sutton and Cheam, Beddington and Wallington ja Carshalton yhdistettiin yhdeksi kaupunkipiiriksi.


title: Sutton (kaupunkipiiri)

text: Suttonin alueella sijaitsee useita historiallisia kyliä. Sen läpi vedettiin Brightonin maantie 1700-luvun puolivälissä ja Surreyn rautatie 1800-luvun alussa. Rautatiellä kulkivat aluksi hevosvetoiset vaunut. Modernin rautatien tulo aloitti alueen kasvun, ja maailmansotien välisenä aikana alueesta tuli Lontoon esikaupunki, jonka kylät muuttuivat ostoskeskuksiksi.


title: Sutton (kaupunkipiiri)

text: Suttonia pidetään lapsille hyvänä kasvuympäristönä. Vuonna 2013 Suttonin alakoulut arvioitiin Lontoossa jaetulle parhaalle tilalle ja koko maassa jaetulle kolmannelle sijalle. Alueella on kolme rautatieasemaa.


title: Merton

text: Merton on yksi Lontoon 32 kaupunkipiiristä ("borough"). Siellä asui vuonna 2011 lähes 200 000 ihmistä.


title: Merton

text: Merton sijaitsee Wandsworthin eteläpuolella. Se sai nykyiset rajansa vuonna 1965, kun Mitcham, Wimbledon ja Merton and Morden yhdistettiin yhdeksi kaupunkipiiriksi.


title: Havering

text: Havering on yksi Lontoon 32 kaupunkipiiristä ("borough"). Siellä asui vuonna 2011 noin 237 000 ihmistä.


title: Havering

text: Havering sijaitsee Suur-Lontoon itärajalla. Se sai nykyiset rajansa vuonna 1965, kun Romford ja Hornchurch yhdistettiin yhdeksi kaupunkipiiriksi.


title: Haringey

text: Haringey on yksi Lontoon 32 kaupunkipiiristä ("borough"). Siellä asui vuonna 2011 lähes 255 000 ihmistä.


title: Haringey

text: Haringey sijaitsee Islingtonin ja Hackneyn pohjoispuolella, Enfieldin eteläpuolella. Se sai nykyiset rajansa vuonna 1965 kun Hornsey, Tottenham ja Wood Green yhdistettiin yhdeksi kaupunkipiiriksi.


title: Hillingdon

text: Hillingdon on yksi Lontoon 32 kaupunkipiiristä ("borough"). Siellä asui vuonna 2011 noin 274 000 ihmistä.


title: Hillingdon

text: Hillingdon sijaitsee Suur-Lontoon länsirajalla. Se sai nykyiset rajansa vuonna 1965 kun Uxbridge, Hayes and Harlington, Ruislip-Northwood, sekä Yiewsley and West Drayton yhdistettiin yhdeksi kaupunkipiiriksi. Heathrowin lentoasema sijaitsee Hillingdonissa.


title: Juuttiviha

text: Juuttiviha oli Kalmarin unionin hajoamiseen liittyvä sota, jonka aikana unionikuningas Hannu I:n joukot ahdistelivat Suomen rannikkoa.


title: Juuttiviha

text: Kalmarin unionin maiden unionikuningas Hannu I kruunattiin Ruotsin kuninkaaksi marraskuussa 1497 tämän lyötyä valtionhoitajan Sten Sture vanhemman joukot Rotebron taistelussa syyskuussa 1497. Hannun yritykset vahvistaa kuninkaanvaltaa Ruotsissa aiheuttivat kuitenkin vastustusta, minkä seurauksena osa valtaneuvoksista nousi kesällä 1501 uuteen kapinaan. Seuraavana vuonna kapinalliset ulottivat valtansa myös Suomeen.


title: Juuttiviha

text: 1507–1509 kuninkaan joukot ahdistelivat laivoillaan Suomen ja Ahvenanmaan rannikkoja ja valloittivat väliaikaisesti Kastelholman linnan Ahvenanmaalla sekä polttivat muun muassa Porvoon ja Turun kaupungit. Turun tuomiokirkko menetti samalla merkittävän osan arvoesineistään. Merellä tanskalaiset kaapparit häiritsivät Viipurin kauppayhteyksiä. Nostoväki ei kyennyt torjumaan äkisti mereltä ilmaantuvia hyökkääjiä, eikä sitä voitu pitää jatkuvasti aseissa.


title: Juuttiviha

text: Lyypekki ja sen hansaliittolaiset liittyivät 1509 sotaan kuningas Hannua vastaan, minkä seurauksena tämä joutui vetämään laivastonsa Juutinrauman suojaksi ja menetti samalla Itämeren herruuden. Merikaupan tappiot sekä sotalaivastojen ylläpitokustannukset saivat osapuolet solmimaan aselevon huhtikuussa 1512. Valtionhoitaja Svante Niilonpoika oli kuollut talvella, ja hänen seuraajastaan käytiin valtaneuvosten kesken ankaraa kamppailua. Seuraavana vuonna kuoli myös kuningas Hannu, jota seurasi hänen poikansa Kristian II.


title: Barking and Dagenham

text: Barking and Dagenham on yksi Lontoon 32 kaupunkipiiristä ("borough"). Siellä asui vuonna 2011 lähes 186 000 ihmistä.


title: Barking and Dagenham

text: Barking and Dagenham sijaitsee Lontoon keskustan itäpuolella, Thamesin pohjoisrannalla. Se sai nykyiset rajansa vuonna 1965 kun suurin osa Dagenhamista ja Barkingista yhdistettiin yhdeksi kaupunkipiiriksi.


title: Enfield (Lontoo)

text: Enfield on yksi Lontoon 32 kaupunkipiiristä ("borough"). Siellä asui vuonna 2011 noin 312 500 ihmistä.


title: Enfield (Lontoo)

text: Enfield sijaitsee Suur-Lontoon pohjoisrajalla. Se sai nykyiset rajansa vuonna 1965 kun Enfield, Edmonton ja Southgate yhdistettiin yhdeksi kaupunkipiiriksi.


title: Enfield (Lontoo)

text: Enfieldissä sijaitsi Royal Small Arms Factory -kivääritehdas vuosina 1816–1988. Lähes kaikki sen suunnittelemat tai valmistamat aseet tunnettiin Enfield-nimellä.


title: Karen Harup

text: Karen Margrethe Harup (20. marraskuuta 1924 – 19. heinäkuuta 2009) oli tanskalainen uinnin olympiavoittaja. Lontoon kesäolympialaisissa 1948 hän voitti kultaa 100 metrin selkäuinnissa ajalla 1.14,4 ja saavutti hopeaa 400 metrin vapaauinnissa ajalla 5.21,2 sekä 4 × 100 metrin vapaauintiviestissä. Monte Carlon EM-kilpailuissa 1947 hän voitti kultaa 100 metrin selkäuinnissa, 400 metrin vapaauinnissa ja 4 × 100 metrin vapaauintiviestissä.


title: Karen Harup

text: Harup nimettiin uinnin kunniagalleriaan (International Swimming Hall of Fame) vuonna 1975.


title: Michael Kühnen

text: Michael Kühnen (21. kesäkuuta 1955 Bonn – 25. huhtikuuta 1991 Kassel) oli saksalainen uusnatsijohtaja. Hän oli ensimmäisiä julkisuudessa natsismia kannattaneita henkilöitä toisen maailmansodan jälkeisessä Länsi-Saksassa ja myös aikansa tunnetuin saksalainen uusnatsi.


title: Michael Kühnen

text: Kühnen toimi aluksi äärioikeistolaisen NPD-puolueen nuorisojärjestössä 1970-luvun alusta lähtien ja vaikutti sen jälkeen avoimesti uusnatsistisissa ryhmittymissä. Hän palveli lyhyen aikaa luutnanttina Saksan armeijassa, josta Kühnen kuitenkin erotettiin vuonna 1977 natsipropagandan levittämisen vuoksi. Armeijan jälkeen hän perusti oman natsijärjestön, joka teki yhteistyötä useiden muiten uusnatsiorganisaatioiden kanssa ja syyllistyi muun muassa useisiin pankkiryöstöihin sekä muihin asellisiin iskuihin. Vuonna 1979 Kühnen tuomittiin kolmen ja puolen vuoden vankeusrangaistukseen.


title: Michael Kühnen

text: 1980-luvun aikana hän toimi erilaisissa äärioikeistolaisissa ja natsistisissa ryhmittymissä saaden vuonna 1985 neljän vuoden vankeustuomion. Vuonna 1986 Kühnen ilmoitti olevansa homoseksuaali, mikä johti hänen vaikutusvaltansa laskuun Saksan uusnatsiliikkeesä. Kühnen itse piti esikuvanaan 1930-luvun alussa natsipuolueessa vaikuttanutta Ernst Röhmiä, joka oli myös homo. Kühnenin mielestä homoseksuaalit soveltuivat uusnatsiliikkeiden toimintaan erinomaisesti, koska he pystyivät perheettöminä tiukemmin sitotumaan niiden toimintaan. Vapauduttuaan vankilasta vuonna 1988 Kühnen perusti jälleen uusia uusnatsiryhmiä, jotka kuitenkin jäivät lyhytaikaisiksi. Viimeisen kerran hän oli julkisuudessa huhtikuun alussa 1991, jolloin Kühnen mellakoi johtamansa skinhead-ryhmän kanssa Puolan vastaisella raja-asemalla, vastustaen sen avaamista. Kühnen kuoli sairaalassa AIDS:iin liittyviin tauteihin vielä saman kuun aikana. Vaikka hän oli itse homoseksuaali, tekivät Kühnenin johtamat ryhmät lukusia väkivaltaisia hyökkäyksiä ulkomaalaisten lisäksi myös seksuaalivähemmistöjä kohtaan.


title: Waltham Forest

text: Waltham Forest on yksi Lontoon 32 kaupunkipiiristä ("borough"). Siellä asui vuonna 2011 noin 258 000 ihmistä.


title: Waltham Forest

text: Waltham Forest sijaitsee Suur-Lontoon koillisrajalla. Se sai nykyiset rajansa vuonna 1965 kun Chingford, Leyton ja Walthamstow yhdistettiin yhdeksi kaupunkipiiriksi.


title: Waltham Forest

text: Lontoon metron Central Line ja Victoria Line kulkevat piirin kautta.


title: Joulun lauluja

text: Joulun lauluja voi tarkoittaa seuraavia:


title: Nuša Derenda

text: Nuša Derenda, oikealta nimeltään Anuška Žnideršič (s. 30. maaliskuuta 1969 Brežice, Slovenia) on slovenialainen laulaja. Hän edusti Sloveniaa Eurovision laulukilpailussa 2001 Kööpenhaminassa, Tanskassa, jossa hän sijoittui seitsemänneksi.


title: Korisliiga-kauden 2013–2014 kokoonpanot

text: Koripallon Suomen miesten pääsarjassa, Korisliigassa, pelasi kaudella 2013–2014 12 joukkuetta. Korisliigan herrasmiessopimus rajasi kunkin joukkueen ottelukokoonpanon ulkomaalaispelaajat kolmeen. Pelaajien kansalaisuus on ilmoitettu Suomen Koripalloliiton tietojen mukaisesti: pelaajilla on voinut olla useamman maan kansalaisuus. Luettelossa ovat mainittuna kaikki Korisliigassa peliaikaa kaudella 2013–1014 kirjauttaneet pelaajat. Kesken kauden joukkueesta lähteneestä pelaajasta on ilmoitettu vain tämän aika joukkueessa.


title: Resurrection (Anastacian albumi)

text: Resurrection on yhdysvaltalaisen laulaja-lauluntekijä Anastacian kuudes studioalbumi, joka julkaistiin 2. toukokuuta 2014. Albumi menestyi kohtalaisen hyvin Euroopassa, jossa se pääse albumilistoilla viiden parhaan joukkoon Italiassa, Saksassa ja Sveitsissä. Alankomaissa ja Isossa-Britanniassa se ylsi kymmenen parhaan joukkoon. Suomessa albumi nousi vain yhdeksi viikoksi Suomen viralliselle albumilistalle, 38. sijalle.


title: G.B.F.

text: G.B.F. ("Gay Best Friend") on 2013 ensi-iltansa saanut Darren Steinin ohjaama yhdysvaltalainen independent-komediaelokuva. Se esitettiin ensimmäisen kerran Tribecan elokuvajuhlilla 19. maaliskuuta 2013, ja teatteriensi-iltansa se sai Yhdysvalloissa 17. tammikuuta 2014. Suomessa elokuva on esitetty Helsingin Vinokinossa 8. marraskuuta 2013.


title: G.B.F.

text: Elokuva kertoo high schoolia käyvistä parhaista ystävyksistä Tannerista ja Brentistä, jotka ovat ”kaappihomoja”. Toinen heistä haluaisi valokeilaan ja koulun suosituimmaksi jätkäksi, toinen taas ei kaipaa huomiota ja tahtoisi valmistua lukiosta kaikessa rauhassa. Sosiaalinen sodankäynti puhkeaa esikaupungin lukiossa, kun sen kolme "clique"-kuningatarta keksivät teinityttöjen "must-haven": homoseksuaalin saamisen parhaaksi ystäväksi. Brent uskoo, että kaapista tuleminen voi toteuttaa hänen unelmansa koulun ihailluimpana poikana ja varmistaa valokeilaan pääsyn. Tanner ennättää vahingossa edelle, ja vastoin tahtoaan hänestä tuleekin tyttöjen uusi "GBF", joka on Brentin sijaan valokeilassa. Koulun kuningattaria edustavat kaunis Fawcett, joka hallitsee paikkaa kaikkein rikkaimpana ja kuuluisimpana, lahjakas Caprice joka vetää vähemmistö- ja teatteriopiskelijoiden ryhmiä, sekä kiltti mutta hupsu konservatiivien uskontoryhmää johtava mormoni 'Shley.


title: G.B.F.

text: "G.B.F." sai Yhdysvalloissa pääosin positiivisia arvosteluja ja tuotti budjettinsa kolminkertaisesti, eli se oli myös kassamenestys. Elokuvan ensi-ilta oli Grauman’s Chinese Theatressa Hollywoodissa. MPAA antoi elokuvalle R-luokituksen sen seksuaalisista viittauksista.


title: Appelsiinien sota

text: Appelsiinien sota (, ) oli vuonna 1801 osana Ranskan vallankumoussotia käyty kolmisen viikkoa kestänyt sota, jossa Espanja ja Ranska hyökkäsivät Portugaliin.


title: Appelsiinien sota

text: Napoleon oli vuonna 1800 vaatinut Portugalia taipumaan taloudelliseen ja poliittiseen yhteistyöhön Ranskan kanssa sekä luovuttamaan huomattavan osan alueistaan Ranskalle. Portugalin kieltäydyttyä ranskalaiset joukot saapuivat maahan huhtikuussa 1801. Espanjan armeija aloitti hyökkäyksensä Portugaliin Manuel de Godoyn johtamana 20. toukokuuta 1801. Espanjalaiset saavuttivat heti sodan alussa merkittävän voiton valtaamalla lähellä rajaa sijainneen Olivenzan kaupungin. Pian voiton jälkeen Godoy lähetti Elvasin luota poimittuja portugalilaisia appelsiineja Espanjan kuningattarelle merkiksi siitä, että hän aikoi jatkaa etenemistään Lissaboniin saakka. Sota sai tästä nimen ”appelsiinien sota”. Sotaretki voitiin kuitenkin pian tämän jälkeen lopettaa, sillä Olivenzan katastrofaalisen tappion jälkeen Portugali oli valmis rauhaan. Kesäkuussa solmitussa Badajozin rauhassa Portugali myöntyi sulkemaan satamansa brittiläisiltä aluksilta, antamaan Ranskalle etuaseman ulkomaankaupassaan, maksamaan sotakorvauksia sekä luovuttamaan Olivenzan Espanjalle ja osan Brasiliasta Ranskalle.


title: Ääni minaretista

text: Ääni minaretista () on vuonna 1923 ensi-iltansa saanut Frank Lloydin ohjaama yhdysvaltalainen mykkä melodraamaelokuva, jonka pääosissa ovat Norma Talmadge ja Eugene O’Brien.


title: Ääni minaretista

text: "Ääni minaretista" perustuu Robert Hichensin näytelmään "Ääni minaretista" (1919), jonka pohjalta Frances Marion laati elokuvan käsikirjoituksen. Elokuvan tuottajina olivat Joseph M. Schenck ja Norma Talmadge, ja elokuvan tuotantoyhtiönä toimi Norma Talmadge Film Corporation. "Ääni minaretista" sai Yhdysvaltain ensi-iltansa Ohion Clevelandissa 28. tammikuuta vuonna 1923. Maanlaajuinen ensi-ilta oli 11. maaliskuuta. Suomessa elokuva sai ensi-iltansa 11. marraskuuta vuonna 1923. First National Pictures oli elokuvan levittäjäyhtiö. Nykyään "Ääni minaretista" -elokuvan oletetaan olevan kadonnut.


title: Ääni minaretista

text: Lady Adrienne Carlyle (Norma Talmadge) lähtee Mumbaista, missä hänen tyrannimainen aviomiehensä lordi Leslie Carlyle (Edwin Stevens) on kuvernöörinä, ja suuntaa Englantiin. Laivalla lady Adrienne tapaa Andrew Fabianin (Eugene O’Brien), joka opiskelee papiksi. Andrew suostuttelee Adriennen liittymään hänen pyhiinvaellusmatkalleen pyhään maahan. He rakastuvat, mutta Adrienne palaa aviomiehensä luokse, kun kuulee tämän heikentyneestä terveydestä. Myöhemmin Englannissa Adrienne ja Leslie tapaavat Andrew’n. Epäilevä Leslie huijaa Adriennea ja Andrew’ta tunnustamaan rakkautensa toisiaan kohtaan. Pian tämän jälkeen lordi Carlyle äkillisesti kuolee sairauskohtaukseen, ja Adrienne ja Andrew saavat toisensa.


title: WarioWare: Twisted!

text: WarioWare: Twisted!, tunnetaan Japanissa nimellä Mawaru Made in Wario on Nintendon julkaisema toiminta/pulmapeli Game Boy Advancelle. Peli on kolmas osa "WarioWare"-pelisarjaa. Peli julkaistiin alun perin Japanissa 14. lokakuuta 2004 ja myöhemmin myös Australiassa ja Pohjois-Amerikassa.


title: WarioWare: Twisted!

text: Pelillä on keskiarvona GameRankingsissa 87.79 % ja Metacriticissä 88/100. IGN antoi pelille arvosanaksi 9.5/10 ja GameSpot 8.8/10.


title: Graustarkin prinsessa

text: Graustarkin prinsessa () on vuonna 1925 ensi-iltansa saanut Dimitri Buchowetzkin ohjaama yhdysvaltalainen mykkä draamaelokuva, jonka pääosissa ovat Norma Talmadge ja Eugene O’Brien. "Graustarkin prinsessa" jäi Talmadgen ja O’Brienin 11. ja viimeiseksi yhteiseksi elokuvaksi. "Graustarkin prinsessa" kertoo prinsessan ja amerikkalaisen rakkaudesta, jota prinssi yrittää kaikin keinoin vahingoittaa.


title: Graustarkin prinsessa

text: "Graustarkin prinsessa" perustuu George Barr McCutcheonin romaaniin "Graustark, The Story of a Love Behind a Throne" (1901), jonka pohjalta Lenore J. Coffee ja Frances Marion laativat elokuvan käsikirjoituksen. Elokuvan tuottajina olivat Talmadge ja Joseph M. Schenck, ja tuotantoyhtiönä oli Joseph M. Schenck Productions. "Graustarkin prinsessa" sai Yhdysvaltain ensi-iltansa 30. elokuuta vuonna 1925, ja Suomessa elokuva ilmestyi elokuvateattereihin 15. helmikuuta vuonna 1926. First National Pictures oli elokuvan levittäjänä. "Graustarkin prinsessan" kopiota säilytetään Yhdysvaltain kongressin kirjaston ja George Eastman House -taidemuseon elokuva-arkistoissa.


title: Uno Godenhjelm

text: Uno Leonhard Godenhjelm (19. heinäkuuta 1842 Viipuri – 30. elokuuta 1903 Maarianhamina) oli suomalainen kamarikirjuri, postiekspeditööri ja toimittaja. Godenhjelm laati vuonna 1897 ensimmäisen luettelon Suomen paikannimistä ja niiden postiosoitteista.


title: Uno Godenhjelm

text: Godenhjelmin vanhemmat olivat Lappeen tuomiokunnan tuomari Adolf Godenhjelm (1805–1879) ja Fredrika Juliana Katarina Cygnaeus (1813–1895).


title: Uno Godenhjelm

text: Godenhjelm oli postin palveluksessa vuodesta 1863 alkaen. Hän toimi Maarianhaminan postinhoitajana vuodesta 1878 ja Maarianhaminan kaupunginviskaalina 1881–1889. Godenhjelm kokeili kirjekyyhkysten käyttöä Maarianhaminan ja Bogskärin välillä. Hän perusti Ahvenanmaalle myös ensimmäisen lehden Mariehamnspostenin. Paikannimiluettelonsa lisäksi Godenhjelm kirjoitti 1891 kirjan "Minnen från vargåren i Åbo län 1880–1882" Turun seudulla vuosina 1880–1881 21 pikkulasta surmanneesta tappajasudesta.


title: Uno Godenhjelm

text: Uno Godenhjelm oli naimisissa vuodesta 1880 Nanny Lovisa Caloniuksen (1858–1933) kanssa.


title: São Tomé ja Príncipen jalkapallomaajoukkue

text: São Tomén ja Príncipen jalkapallomaajoukkue edustaa São Tomén ja Príncipen saarivaltiota jalkapallon miesten maajoukkuekilpailuissa. Sitä hallinnoi São Tomén ja Príncipen jalkapalloliitto ("Federação Santomense de Futebol"). Liitto on FIFA:n ja Afrikan maanosaliitto CAF:n jäsen.


text: São Tomén ja Príncipen jalkapallomaajoukkue pelasi ensimmäisen maaottelunsa 1976 Gabonissa järjestettyjen Keski-Afrikan kisojen yhteydessä Tsadin maajoukkuetta vastaan. Tsad oli ottelussa parempi maalein 5-0. Seuraava ottelu samoissa kisoissa oli Kongon tasavaltaa vastaan ja se päättyi joukkueen kaikkien aikojen suurimpaan tappioon. Kongo voitti ottelun peräti 11-0. São Tomén ja Príncipen joukkue pelasi kisojen viimeisen ottelunsa Keski-Afrikan tasavaltaa vastaan ja hävisi sen luvuin 2-1.


text: Yhdentoista vuoden poissaolon jälkeen maajoukkue pelasi 2-0 tappioon päättyneen ottelun Guinea-Bissauta vastaan ja tämän jälkeen saavutti ensimmäiset pisteensä tasapelillä Angolaa vastaan. Tämä tasapeli oli jättiyllätys, sillä Angola sentään oli yksi maanosan kärkijoukkueista, joka myöhemmin esiintyi jopa MM-lopputurnauksessa ja São Tomé ja Príncipen joukkue oli siihen asti ollut lähinnä pisteautomaatti.


text: Näiden otteluiden jälkeen maajoukkue oli jälleen pitkään poissa näyttämöltä. Tällä kertaa tauko kesti yhdeksän vuotta. Tauon jälkeen pelatuissa otteluissa joukkue onnistui saavuttamaan ensimmäisen voittonsa, kun Päiväntasaajan Guinea kaatui Gabonissa pelatussa ottelussa 2-0. Seuraavassa ottelussa, joka pelattiin joukkueen kotikentällä, kaatui Sierra Leone myös numeroin 2-0. Näiden voittojen ja muutamaa ottelua myöhemmin pelatun tasapelin myötä joukkueen FIFA-ranking nousi sijalle 179.


text: Vuonna 2003 joukkue hävisi Libyalle 1-0 ja 8-0, mikä oli iso takaisku joukkueen aiempaan menestykseen nähden. Joukkue myös vetäytyi vuoden 2010 MM-karsinnoista ennen ensimmäistä otteluaan ja samalla putosi myös FIFA:n rankinglistojen ulkopuolelle, koska ei ollut pelannut yhtään ottelua neljään vuoteen.


text: 11. marraskuuta 2011 joukkue palasi näyttämölle kahdeksan vuoden poissaolon jälkeen. Joukkue osallistui vuoden 2014 MM-kisojen karsintaan häviten Kongolle kotonaan 5-0 ja ylsi vieraskentällä neljä päivää myöhemmin 1-1 tasapeliin. Marraskuun 2011 FIFA:n rankinglistalla joukkue oli jälleen mukana ja listasijoitus oli 192.


text: 2013 Afrikan mestaruuskilpailujen karsinnoissa joukkue selvitti ensi kertaa tiensä toiselle karsintakierrokselle. Ensimmäisellä kierroksella kaatui Lesotho yhteismaalein 1-0. Toisella kierroksella Sierra Leone oli parempi yhteismaalein 5-4.


text: 2015 Afrikan mestaruuskilpailujen karsinnoissa joukkue taipui jo ensimmäisellä kierroksella Beninille kahdella 2-0 tappiolla.


title: Jesse James (täsmennyssivu)

text: Jesse James voi viitata ainakin seuraaviin:


title: Rotel Tours

text: Rotel Tours on saksalainen matkailuyritys, joka järjestää matkoja hotellibussien (rotelli) avulla ympäri maailman. "Rotelli" on lyhenne sanoista "rullaava hotelli" (saks. ""Das Rollende Hotel""). Rotellissa yhdistyvät bussimatkailu ja majoitus, minkä ansiosta matkanteko on riippumatonta kohdealueen palveluista.


title: Rotel Tours

text: Rotellin majoitustilat sijaitsevat joko bussissa (integroitu rotelli) tai bussin perässä vedettävässä rotelliperäkärryssä. Majoitustilat ovat tiiviisti kolmessa kerroksessa ja muistuttavat kapselihotellia. Tarjolla on sekä yhden että kahden henkilön nukkumakapseleita. Rotellissa on myös keittiö, jonka avulla henkilökunta tarjoilee matkailijoille aamupalaa ja muita aterioita. Matkaan mahtuu mukaan kerralla 20-40 matkustajaa.


title: Rotel Tours

text: Rotellin keksi ja patentoi saksalainen Georg Höltl, joka halusi tarjota asiakkailleen edullisen mutta telttamajoitusta mukavamman tavan matkustaa. Ensimmäinen rotellimatka tehtiin vuonna 1959 Münchenistä Jerusalemiin.


title: Rotel Tours

text: Rotellimatkoja on tehty myös Suomeen ainakin 1970-luvulla. Ylen haastattelussa rotellituristeja arvosteltiin tuolloin siitä, etteivät he tuoneet tuloja paikallisille yrittäjille, koska majoitus ja eväät olivat omasta takaa matkassa mukana. Myös valtiovalta puuttui asiaan. Linja-auton perässä vedettävä rotellivaunu kiellettiin ja ne määrättiin Suomessa vedettäväksi kuorma-autolla, jolloin kannattavuus tietysti heikkenee. Rotellit katosivatkin Suomen turistiliikenteestä melko nopeasti.


title: Rotel Tours

text: Myös nykyisin rotelliautoja näkyy ajoittain Suomessa. Pohjoismaissa rotellimatkoja järjestetään esimerkiksi reitillä Helsinki-Nordkapp-Oslo. Ulkomailla rotellimatkoja järjestetään ympäri maailman.


title: Erica Jarder

text: Erica May-Lynn Jarder (s. 2. huhtikuuta 1986 Täby, Ruotsi) on ruotsalainen pituushyppääjä.


title: Erica Jarder

text: Jarder saavutti pronssia pituushypyssä Göteborgin sisäratojen EM-kilpailuissa 2013. Sopotin MM-hallikilpailuissa 2014 hän sijoittui kahdeksanneksi. Ulkoradoilla Jarder on sijoittunut Moskovan MM-kilpailuissa 2013 kymmenenneksi, Zürichin EM-kilpailuissa 2014 kahdeksanneksi ja Pekingin MM-kilpailuissa 2015 12:nneksi.


title: Erica Jarder

text: Jarder on voittanut Ruotsin mestaruuden pituushypyssä ulkoradoilla 2007, 2012, 2013 ja 2014 sekä sisäradoilla 2008, 2009, 2012, 2013, 2015 ja 2016. Hänen ennätyksensä on ulkoradoilla 670 cm ja sisäradoilla 671 cm.


title: Ainoa nainen

text: Ainoa nainen () on Sidney Olcottin ohjaama yhdysvaltalainen mykkä melodraamaelokuva, joka sai ensi-iltansa vuonna 1924. Elokuvan pääosia näyttelevät Norma Talmadge ja Eugene O’Brien.


title: Ainoa nainen

text: "Ainoan naisen" käsikirjoituksen laati C. Gardner Sullivan, ja sen tuottajina olivat Norma Talmadge ja Joseph M. Schenck. Elokuva kuvattiin työnimellä "Fight", ja sen tuotantoyhtiönä oli Norma Talmadge Film Corporation. "Ainoa nainen" sai Yhdysvaltain ensi-iltansa 26. lokakuuta vuonna 1924. Suomessa elokuva sai ensi-illan 10. lokakuuta vuonna 1925. First National Pictures oli elokuvan levittäjänä. "Ainoan naisen" kopiota säilytetään Yhdysvaltain kongressin kirjaston elokuva-arkistossa.


title: Ainoa nainen

text: "Fighting Jerry" Herrington (Edwards Davis) taivuttelee Helen Brinsleyn (Norma Talmadge) avioitumaan hänen tyhjäntoimittajapoikansa, Rexin (Eugene O’Brien), kanssa. Jos Helen ei avioidu Rexin kanssa, "Fighting Jerry" uhkaa tuottaa Helenin William-isälle (Winter Hall) sosiaalista ja taloudellista häpeää. Helenin avioelämä on onnetonta, mutta hän pitäytyy sopimuksessaan. Herra Herrington antaa Helenille luvan hakea avioeroa, jos tämä pystyy tehdä Rexistä kunnon kansalaisen. Helen vie Rexin risteilylle – kauas pois alkoholin luota. Risteilyalus haaksirikkoutuu, jonka aikana Rexistä tulee uusi ihminen. Helen kieltäytyy avioerohankinnasta, kun tajuaa olevansa rakastunut Rexiin.


title: Kääpiöhiiri

text: Kääpiöhiiri eli pikkuhiiri ("Mus minutoides") on kotihiirien sukuun kuuluva jyrsijälaji. Sitä pidetään lemmikkieläimenä terraariossa. Eläimet viihtyvät pareittain.


title: Kääpiöhiiri

text: Kääpiöhiiri on maailman kevyin jyrsijälaji. Se painaa 6 grammaa, sen ruumiin pituus on 4,5–8,2 cm ja hännän pituus 2,8–6,5 cm.


title: Kääpiöhiiri

text: Aikuisten yksilöiden turkki on yleensä selkäpuolelta punaruskea ja vatsapuolelta valkoinen. Vastasyntyneet poikaset ovat karvattomia ja nuoret yksilöt ovat harmaita. Lajista on jalostettu useita värimuunnoksia.


title: Kääpiöhiiri

text: Luonnonvaraisena kääpiöhiirtä tavataan Saharan eteläpuolisessa Afrikassa.


title: Kääpiöhiiri

text: Eläin tulee sukukypsäksi 6-8 viikon ikäisenä. Naaraan tiineys kestää noin 19 päivää. Pesueessa on 1-6 poikasta. Vieroitusaika on poikasten ollessa 4 viikon ikäisiä.


title: Kääpiöhiiri

text: Kääpiöhiiren ravinto koostuu enimmäkseen siemenistä. Lemmikkinä pidettäessä sille voidaan antaa myös eläinperäistä ravintoa, kuten kissan ruokaa, sekä kasviksia.


title: Luettelo Korean tasavallan presidenteistä

text: Korean tasavallan presidentti on Korean tasavallan (Etelä-Korean) valtionpäämies. Presidentti valitaan viisivuotiskaudelle suoralla kansanvaalilla, jossa yksinkertainen enemmistö riittää valituksi tulemiseen. Samaa henkilöä ei voida valita toiselle kaudelle.


text: Luettelo alkaa vuodesta 1948 ja etenee kronologisesti.


title: Polttavan auringon alla

text: Polttavan auringon alla () on vuonna 1921 ensi-iltansa saanut Albert Parkerin ohjaama yhdysvaltalainen mykkä melodraamaelokuva, jonka pääosissa ovat Norma Talmadge ja Harrison Ford.


title: Polttavan auringon alla

text: "Polttavan auringon alla" perustuu Andrew Soutarin romaaniin "On Principle" (1918), jonka pohjalta Anthony Paul Kelly laati elokuvan käsikirjoituksen. Norma Talmadge ja Joseph M. Schenck olivat elokuvan tuottajina, ja Norma Talmadge Film Corporation toimi elokuvan tuotantoyhtiönä. Elokuva kuvattiin työnimellä "Regeneration Isle". "Polttavan auringon alla" sai Yhdysvaltain ensi-iltansa 19. joulukuuta vuonna 1921. Suomen ensi-ilta oli 9. kesäkuuta vuonna 1924. First National Pictures oli elokuvan levittäjä. Nykyään "Polttavan auringon alla" -elokuvan oletetaan olevan kadonnut.


title: Polttavan auringon alla

text: Jamaikan saarella nuori ja lupaava Clifford Standish (Harrison Ford) on hitaasti uppoamassa alkoholiin ja irstailuun. Hän tapaa hyväsydämisen Gingerin (Norma Talmadge), joka auttaa Cliffordin takaisin raittiuteen ja yhteiskuntaan. Kun he palaavat yhdessä Englantiin, he huomaavat, että yhteiskunta ei olekaan elämisen arvoista.


title: Baabelin torni (Brueghelin maalaus)

text: Baabelin torni on flaamilaisen taidemaalarin Pieter Brueghel vanhemman maalaus, josta on olemassa kaksi jossain määrin erilaista versiota. Niistä toinen on päivätty vuodelle 1563 ja toinen on päiväämätön. Ilmeisesti on ollut olemassa myös kolmas versio, joka on kadonnut. Maalaus esittää Raamatun kertomusta myyttisen Baabelin tornin rakentamisesta.


title: Baabelin torni (Brueghelin maalaus)

text: Wienin taidehistoriallisessa museossa oleva suurempi kahdesta versiosta on 155 senttimetriä leveä ja 113 senttimetriä korkea. Se on signeerattu vuodelle 1563. Maalaus oli vuodesta 1566 Antwerpenin kaupungin omistuksessa, mutta päätyi myöhemmin keisari Rudolf II:lle ja edelleen arkkiherttua Leopold Vilhelmin kokoelmaan. Maalauksen pienempi versio on Rotterdamin Museum Boijmans Van Beuningen -museossa. Sekin kuului aikanaan keisari Rudolfille, ja myöhemmin sen tiedetään kuuluneen Espanjan kuningas Filip V:n vaimolle, kuningatar Elisabetille. Van Beuningen -museo sai maalauksen hankkiessaan rotterdamilaisen liikemiehen D. G. van Beuningenin taidekokoelman vuonna 1958. Tämän maalauksen mitat ovat 60 x 74,5 senttimetriä.


title: Baabelin torni (Brueghelin maalaus)

text: Maalaus lienee saanut innoitusta Rooman Colosseumista. Brueghel vieraili Roomassa vuosina 1552–1553. Maalauksen suuremmassa versiossa on etualalle kuvattu ihmisryhmä, jonka keskushahmon jotkut ovat arvelleet olevan kuningas Nimrod. Pienemmässä versiossa tornin rakentaminen näyttää olevan selvästi pitemmällä.


title: Eilidh Doyle

text: Eilidh Doyle (o.s. Child, s. 20. helmikuuta 1987 Perth, Skotlanti) on brittiläinen 400 metrin aitajuoksija ja 400 metrin juoksija.


title: Eilidh Doyle

text: Moskovan MM-kilpailuissa 2013 Doyle kuului Ison-Britannian 4 x 400 metrin viestijoukkueeseen. Joukkue sijoittui alun perin pronssille, mutta nousi myöhemmin Venäjän joukkueen dopinghylkäyksen takia hopealle. Samoissa kilpailuissa Doyle sijoittui 400 metrin aidoissa viidenneksi. Pekingin MM-kilpailuissa 2015 hän kuului pronssia saaneeseen Britannian pitkän viestin joukkueeseen. 400 metrin aitajuoksussa hän oli kuudes. IAAF World Relays -kilpailuissa Nassaussa 2015 hän sai niin ikään pronssia 4 x 400 metrin viestissä. Rio de Janeiron olympialaisissa 2016 hän juoksi avausosuuden Britannian pronssijoukkueessa 4 x 400 metrin viestissä. 400 metrin aitajuoksussa hän sijoittui kahdeksanneksi. Lontoon MM-kilpailuissa 2017 hän sai hopeaa 4 x 400 metrin viestissä ja oli kahdeksas 400 metrin aitajuoksussa.


title: Eilidh Doyle

text: Doyle voitti 400 metrin aitajuoksun Euroopan-mestaruuden Zürichissä 2014 ajalla 54,48 ja sai lisäksi pronssia 4 x 400 metrin viestissä. Hän voitti pitkän viestin Euroopan-mestaruuden Amsterdamissa 2016. Barcelonan EM-kilpailuissa 2010 Doyle sijoittui 400 metrin aidoissa kahdeksanneksi. Kansainyhteisön kisoissa hän on saanut 400 metrin aitajuoksussa hopeaa 2010, 2014 ja 2018. Alle 23-vuotiaiden EM-kilpailuissa hän oli samassa lajissa toinen 2009.


title: Eilidh Doyle

text: Sisäradoilla Doyle on saavuttanut Sopotin MM-hallikilpailuissa 2014 pronssia Ison-Britannian 4 x 400 metrin joukkueessa. Göteborgin sisäratojen EM-kilpailuissa 2013 Doyle saavutti hopeaa 400 metrillä ja kuului Ison-Britannian EM-kultajoukkueeseen 4 x 400 metrin viestissä. Belgradin EM-hallikilpailuissa 2017 hän sai hopeaa 4 x 400 metrin viestissä. Birminghamin sisäratojen MM-kilpailuissa 2018 häm sai pronssia 400 metrillä ajalla 51,60. Berliinin EM-kilpailuissa 2018 hän sai pronssia 4 x 400 metrin viestissä ja oli kahdeksas 400 metrin aitajuoksussa.


title: Eilidh Doyle

text: Doylen ennätys 400 metrin aidoissa on 54,09 ja 400 metrin sileällä 51,83.


title: Cyrus Hostetler

text: Cyrus Hostetler (s. 8. elokuuta 1986 Eugene (Oregon), Yhdysvallat) on yhdysvaltalainen keihäänheittäjä. Hänen ennätyksensä on toukokuussa 2016 Tucsonissa heitetty 83,16. Hostetler on 188 senttimetriä pitkä ja painaa 98 kiloa.


title: Cyrus Hostetler

text: Hostetler saavutti hopeaa Pan-Amerikan kisoissa Guadalajarassa 2011 tuloksella 82,24. Hän jäi karsintaan vuoden 2012 kesäolympialaisissa Lontoossa heitettyään 75,76, Rio de Janeiron olympialaisissa 2016 tuloksella 79,76 ja Lontoon MM-kilpailuissa 2017 heitettyään 79,71. Hostetler kilpaili Suomessa heinäkuussa 2014 Eliittikisoissa Kuortaneella. Ensimmäistä kertaa hän heitti yli 80 metrin vuonna 2009.


title: Jean (jalkapalloilija)

text: Jean Raphael Vanderlei Moreira, taiteilijanimeltään vain Jean, (s. 24. kesäkuuta 1986 Campo Grande, Brasilia) on brasilialainen jalkapalloilija.


title: Jean (jalkapalloilija)

text: Jean on pelannut Brasilian maajoukkueessa kuusi A-maaottelua.


title: Osuuskumma

text: Osuuskumma on vuonna 2012 perustettu tamperelainen osuuskuntamuotoinen kirjankustantamo, joka julkaisee spekulatiivista fiktiota eli tieteis- ja fantasiakirjallisuutta. Osuuskumma julkaisee pääasiassa omien jäsentensä julkaisuja ja novelliantologioita. Kustantamo on julkaissut myös yhden käännöskirjan. Osuuskumma julkaisi ensimmäisen suomalaisen steampunk-antologian vuonna 2012.


title: Osuuskumma

text: Osuuskumman julkaisuissa ovat esiintyneet myös Janne Harju, Risto Isomäki, Siria Kohonen, Aleksi Kuutio, Anastasia Lapintie, Liliana Lento, Kalle Lintunen, J. Pekka Mäkelä, Kristel Nyberg, Sari Peltoniemi, Antti Riimuvuori, Timo Saarto, Tuomas Saloranta, M. G. Soikkeli ja Jeff VanderMeer.


title: Rannalle

text: "Rannalle" on suomalaisyhtye TCT:n kappale heidän tulevalta esikoisalbumilta. Universal Music julkaisi kappaleen singlenä 25. huhtikuuta 2014. Kappaleella vierailee myös laulaja Jontte Valosaari. Kappaleen ovat säveltäneet yhtyeen jäsenet T.L, Comeetta ja Tiahu sekä Erik Nyholm. Vaikka kappaleen onkin yleisesti ottaen luokiteltu olevan genreltään pop-kappale, yhtyeen jäsenet ovat kertoneet sen kuuluvan kyseisen kappaleen myötä muodostuneeseen "party-hop" -genreen.


title: Rannalle

text: Kappale oli ehdolla vuoden 2014 kesähitiksi The Voicen järjestämässä äänestyksessä. Kappale sijoittui toiseksi, Kasmirin ”Vadelmavene”-kappaleen voittaessa äänestyksen. ”Rannalle” on menestynyt hyvin myyntilistoilla sijoittuen parhaimmillaan singlelistan viidenneksi sekä latauslistan kolmanneksi. Radiosoitossa kappale ei ole menestynyt myyntilistojen tavoin. Vuoden 2014 24. viikolla kappale saavutti parhaan sijoituksensa, kun se oli 14:nneksi soitetuin radiokappale. 24. heinäkuuta 2014 ”Rannalle”-singlen tiedotettiin myyneen kultaa.


title: Rannalle

text: Risen ja Ville Salmisen ohjaama musiikkivideo kappaleesta julkaistiin singlen julkaisupäivänä 25. huhtikuuta 2014. Videolla esiintyy pääesiintyjien lisäksi Martina Aitolehti sekä kaikki kymmenen syksyllä 2014 Jim-kanavalla esitettävässä "Martina ja hengenpelastajat" -ohjelmassa esiintyvät julkisuudesta tutut naiset.


title: Louis-Philippe Dumoulin

text: Louis-Philippe Dumoulin (s. 8. maaliskuuta 1989 Blainville, Quebec, Kanada) on kanadalainen alamäkiluistelija. Hän sijoittui lajin MM-sarjassa Red Bull Crashed Icessä yhteispisteissä neljänneksi kaudella 2011. Dumoulinin paras yksittäinen sijoitus Crashed Ice-kilpailussa on toinen 2011 kotikilpailustaan Quebecista. Dumoulin on pelannut nuorempana myös jääkiekkoa. Hän on 185 senttimetriä pitkä ja painaa 83 kilogrammaa.


title: Indonesian presidentinvaali 2014

text: Indonesian presidentinvaali 2014 järjestettiin 9. heinäkuuta 2014. Ehdokkaina olivat Jakartan kuvernööri Joko Widodo ja eläkkeellä oleva kenraali Prabowo Subianto, joka on vuosina 1967–1998 presidenttinä toimineen Suharton entinen vävy. Vaalikomissio julisti Widodon vaalin voittajaksi 22. heinäkuuta, mutta vastaehdokas Subianto väitti vaaleja vilpillisiksi. Uusi presidentti aloittaa virassaan 20. lokakuuta.


title: Indonesian presidentinvaali 2014

text: Tasaisessa vaalissa ehdokkaiden voitonmahdollisuudet olivat yhtä suuret, Widodon ennustettiin saavan 2,7 prosenttiyksikköä kilpailijaansa enemmän ääniä. Kampanjointi oli loanheiton värittämää.


title: Indonesian presidentinvaali 2014

text: Vaaleissa annettiin 130 miljoonaa ääntä ja äänestysprosentti oli noin 70.


title: Mies, jota hän rakasti

text: Mies, jota hän rakasti () on Herbert Brenonin ohjaama yhdysvaltalainen mykkä melodraamaelokuva, joka sai ensi-iltansa vuonna 1921. Elokuvan pääosissa ovat Norma Talmadge ja Harrison Ford.


title: Mies, jota hän rakasti

text: "Mies, jota hän rakasti" perustuu Lillian Trimble Bradleyn samannimiseen näytelmään (1920), jonka pohjalta ohjaaja Brenon ja Clara Beranger laativat elokuvan käsikirjoituksen. Elokuvan tuottajina olivat Norma Talmadge ja Joseph M. Schenck, ja elokuvan tuotantoyhtiönä toimi Norma Talmadge Film Corporation. "Mies, jota hän rakasti" kuvattiin Iowan Centervillessä ja Iowan Appanoosen piirikunnan kohteissa. "Mies, jota hän rakasti" sai ensi-iltansa Yhdysvalloissa 7. marraskuuta vuonna 1921. Suomen ensi-ilta oli 23. syyskuuta vuonna 1923. Elokuvan levittäjä oli First National Pictures. Elokuva esitettiin vuoden 2005 Cineconin klassikkoelokuvajuhlilla Yhdysvalloissa. "Mies, jota hän rakasti" -elokuvan kopiota säilytetään Yhdysvaltain kongressin kirjaston elokuva-arkistossa.


title: Mies, jota hän rakasti

text: Amerikkalaisen sikatilallisen tytär Jacqueline Laurentine Boggs menee kouluun Ranskaan, missä hän asuu hienostelevan englantilaisen perheen kanssa. Perheen luona asuessaan Jacqueline opettaa hienoille englantilaisille todellisuudentajua.


title: Paweł Rakoczy

text: Paweł Rakoczy (s. 15. toukokuuta 1987 Złotoryja, Puola) on puolalainen keihäänheittäjä, joka edustaa AZS-AWFiS Gdansk -seuraa. Hänen paras tuloksensa on vuonna 2012 Łódźissa heitetty 84,99 metriä. Rakoczy osallistui vuoden 2012 kesäolympialaisiin Lontoossa, mutta jäi karsintaan heitettyään 77,36 metriä. Hän kilpaili myös vuoden 2012 EM-kisoissa. Rakoczy on 187 senttimetriä pitkä ja painaa 90 kilogrammaa. Hän heitti ensimmäistä kertaa yli 80 metrin vuonna 2011.


title: James Eastland

text: James Oliver Eastland (28. marraskuuta 1904 – 19. helmikuuta 1986) oli yhdysvaltalainen demokraattipoliitikko Mississippistä. Hän toimi Yhdysvaltain senaatissa vuonna 1941 ja jälleen vuodesta 1943 eteenpäin eroonsa 27. joulukuuta 1978 saakka. Vuosina 1947–1978 hänen rinnallaan toimi demokraatti John Stennis. Eastland ja Stennis olivat pisimpään senaatissa työskennellyt kaksikko Yhdysvaltain historiassa. Heidän ennätyksensä ovat sittemmin ohittaneet Etelä-Carolinan Strom Thurmond ja Ernest Hollings, jotka olivat senaatissa yhdessä 36 vuotta. Eastland oli myös senaatin kokenein jäsen jäädessään eläkkeelle vuonna 1978.


title: Nukta

text: Nukta ( tai नुक्ता "nuktā") on joissakin intialaisissa kirjaimistoissa käytetty tarkemerkki, joka kirjoitetaan pisteenä konsonantin alapuolelle. Sitä käytetään kuvaamaan äänteitä, jotka ovat joko vierasperäisiä tai joille ei muusta syystä ole kehitetty omaa merkkiä aakkostossa.


title: Nukta

text: Hindin devanagari-kirjaimistossa käytetään pisteellisiä konsonantteja persiasta tai arabiasta lainattujen äänteiden esittämiseen: क़ , ख़ , ग़ , ज़ , झ़ , फ़ . Marathissa merkitään retrofleksitremulanttia pisteellisellä r-kirjaimella (ऱ ), kun taas hindissä käytetään pisteellistä ḍ- ja ḍh-konsonanttia aspiroimattoman ja aspiroidun retrofleksitremulantin esittämiseen (ड़ , ढ़ ).


title: Nukta

text: Bengalilaisessa kirjaimistossa käytetään j-äänteen kuvaamiseen pisteellistä "ya"-konsonanttia য় . Lisäksi bengalilaisessa kirjaimistossa käytetään hindin tavoin pisteellisiä kirjaimia retrofleksitremulanteille ড়  ja ঢ় .


title: Nukta

text: Kutšia kirjoitetaan gudžaratilaisella aakkostolla, johon on lisätty viisi pisteellistä konsonanttia kuvaamaan gudžaratista puuttuvia äänteitä: ગ઼ , જ઼ , ડ઼ , ફ઼  ja બ઼ .


title: I’m Gonna Getcha Good!

text: I’m Gonna Getcha Good! on kanadalaisen laulaja-lauluntekijä Shania Twainin kappale. Se julkaistiin hänen Up!-studioalbumin ensimmäisenä singlenä. Kappaleen sanoittivat Mutt Lange ja Shania Twain. "I'm Gonna Getcha Good!" julkaistiin alun perin Yhdysvaltain radioasemilla 23. syyskuuta 2002. Shania valitsi "I'm Gonna Getcha Good!:n" hänen "Up!"-albumin ensimmäiseksi singleksi, koska hän koki sen koskettavammaksi kuin hänen aiemmat singlensä ja koska hän ei halunnut jotain liian tuntematonta. Kappaleesta on muodostunut yksi hänen suurimmista kansainvälisistä hiteistä, sijoittuen listoille valtioissa, joissa mikään hänen kappaleista ei ollut päässyt listoille. Vuoden 2003 Juno Awards-gaalassa "I'm Gonna Getcha Good!" oli nimetty "Vuoden Countrykappaleeksi". Myöhemmin Jonas Brothersit coveroivat kappaleen heidän -elokuvan soundtrackille.


title: Cake to Bake

text: Cake to Bake on latvialaisen yhtyeen Aarzemniekin esittämä kappale. Kappale edusti Latviaa Eurovision laulukilpailussa 2014 Kööpenhaminassa Tanskassa. Kappale sai semifinaalissa 33 pistettä ja sijoittui sijalle 13 eikä näin päässyt finaaliin.


title: Heikki Nevala

text: Heikki Nevala (s. 1982) on suomalainen science fiction- ja kauhunovellisti. Nevala on Osuuskumma-kustantamon jäsen. Nevala voitti vuonna 2009 Portti-novellikilpailun novellilla ”Koneesta sinä olet syntyvä” ja samalla novellilla Atorox-palkinnon 2010.


title: Tatjana Mihhailova-Saar

text: Tatjana Mihhailova-Saar () (tunnetaan paremmin nimellä Tanja) on vironvenäläinen poplaulaja ja näyttelijä. Hän syntyi 19. kesäkuuta 1983 Kaliningradissa, Venäjän SFNT:ssa, mutta perhe muutti Kohtla-Järvelle Viroon Tanjan ollessa kaksikuukautinen vauva. Tanja on ollut useiden yhtyeiden jäsen uransa aikana ja on esiintynyt useissa musikaaleissa. Hän edusti Viroa Eurovision laulukilpailussa 2014 kappaleella "Amazing".


title: Wilhelm Burjam

text: Wilhelm Johann Burjam (1. tammikuuta 1842 Lyypekki – 14. lokakuuta 1914 Viipuri) oli Pohjoismaiden Osakepankin pääjohtaja ja kauppaneuvos.


title: Wilhelm Burjam

text: Burjam jonka isä oli Lyypekin oopperan johtaja oli toiminut pankkialalla Frankfurtissa ja Pietarissa ennen asettumistaan Viipuriin. Burjam toimi viipurilaisen Pohjoismaiden Osakepankin johtajana vuosina 1872–1906.


title: Wilhelm Burjam

text: Burjam oli naimisissa Ludovica ”Louise” Adelaide Eugenie Waeytensin (1848–1922) kanssa. Heidän tyttärensä oli oopperalaulaja Mally Burjam-Borga.


title: Amazing (Tanjan kappale)

text: Amazing on vironvenäläisen laulajan, Tanjan kappale. Se edusti Viroa Eurovision laulukilpailussa 2014 Kööpenhaminassa, Tanskassa. Kappale kilpaili ensimmäisessä semifinaalissa 6. toukokuuta 2014, missä se esitettiin kolmantena. Se sai 36 pistettä, jäi sijalle 12 eikä päässyt finaaliin.


title: Pollapönk

text: Pollapönk on vuonna 2006 perustettu islantilainen punk rock- ja lastenmusiikkiyhtye, joka edusti Islantia Eurovision laulukilpailussa 2014 Kööpenhaminassa, Tanskassa kappaleella "No Prejudice" ().


title: The Next Episode

text: The Next Episode on amerikkalaisräppäri Dr. Dren kappale, joka julkaistiin hänen toisen, The Chronic 2001-studioalbumin kolmantena singlenä 4. heinäkuuta 2000. Kappaleella vierailevat Snoop Dogg, Kurupt sekä Nate Dogg, joista viimeisimpänä mainittu on kreditoimaton. Nate Doggin lopuksi lausumaa ”smoke weed everyday” -heittoa pidetään usein virheellisesti myös koko kappaleen nimenä.


title: The Next Episode

text: Kappale pääsi Billboard Hot 100-listan 23. sijalle.


title: Magdalena Hai

text: Magdalena Hai (kirjailijanimi; s. 1978 Jyväskylä) on suomalainen kirjailija. Hänen teoksensa "Kerjäläisprinsessa" ("Karisto", 2012) oli ensimmäinen suomalainen steampunk-romaani, ja hän on kirjoittanut myös steampunk-novelleja.


title: Magdalena Hai

text: Magdalena Hai sai vuoden 2017 Tulenkantaja-palkinnon teoksestaan "Kurnivamahainen kissa".


title: Tharu

text: Tharu on nimitys Nepalissa asuvien tharujen puhumille indoarjalaisille kielille. Tharu-kielet kuuluvat bihar-kielten ryhmään ja niihin luetaan luetaan yhteensä yhdeksän kieltä, joiden puhujat ymmärtävät vaihtelevasti toisiaan. Tharu-kieliä kirjoitetaan devanagari-kirjaimistolla. Niillä on vuoden 2011 väestönlaskennan mukaan yhteensä 1 530 000 puhujaa.


title: Tharu

text: Tharu-kielten ryhmään kuuluu yhdeksän kieltä: buksa, chitwania tharu, dangaura tharu, kathariya tharu, kochila tharu, majhi, musasa, rana tharu ja sonha.


title: No Prejudice

text: No Prejudice () on islantilaisen bändin Pollapönkin kappale. Se valittiin edustamaan Islantia Eurovision laulukilpailussa 2014 Tanskassa. Kappaleen alkuperäinen versio oli islanninkielinen, mutta se muutettiin englanninkieliseksi Eurovision laulukilpailua varten.


title: No Prejudice

text: Kappale tuli ensimmäisessä semifinaalissa kahdeksanneksi ja eteni finaaliin. Finaalissa se keräsi 58 pistettä ja saavutti sijan 15.


title: One Night’s Anger

text: ”One Night’s Anger” on albanialaisen laulajan Hersjana Matmujan kappale, jolla hän edusti maataan Eurovision laulukilpailussa 2014 Tanskassa. Kappale sijoittui ensimmäisessä semifinaalissa 15:nneksi eikä päässyt finaaliin.


title: One Night’s Anger

text: Matmuja voitti Albanian euroviisukarsinnan Festivali i Këngësin 28. joulukuuta 2013 kappaleen albaniankielisellä versiolla ”Zemërimi i një nate”. Englanninkielinen versio ja musiikkivideo kappaleesta julkaistiin 16. maaliskuuta 2014.


title: Regent Street

text: Regent Street on ostoskatu Lontoon keskustassa. Se kulkee Pall Mallilta Piccadilly Circus -aukion ohi kohti Regent’s Park -puistoa. Katu on saanut nimensä (”sijaishallitsijan katu”) tulevan Yrjö IV:n mukaan, joka kadun suunnittelemisen aikaan vuonna 1811 oli isänsä Yrjö III:n sijaishallitsija. Arkkitehti John Nash suunnitteli Regent Streetin ja Regent’s Parkin osana kokonaisuutta, jossa osa kuningashuoneen omistamasta Marylebonen puistosta muutettiin asuinkäyttöön.


title: Regent Street

text: Regent Streetin varrella on yli 2 kilometrin verran kauppojen julkisivuja. Siellä työskentelee yli 20 000 henkeä. Vuosittain kadulla käy yli 7,5 miljoonaa turistia. Monet Nashin suunnittelemat julkisivut kadun varrella ovat suojeltuja.


title: L’Épine (Marne)

text: L'Épine on kunta Pohjois-Ranskassa Marnen departementissa Champagne-Ardennen alueella. Kunnassa oleva 1400- ja 1500-luvuilla rakennettu goottilainen Notre Damen basilika ("La basilique Notre-Dame de l'Épine") on osa Pyhän Jaakobin pyhiinvaellusreittiä ja kuuluu UNESCOn maailmanperintöluetteloon.


title: Mario Power Tennis (Game Boy Advance)

text: Mario Power Tennis (tunnetaan Pohjois-Amerikassa nimellä Mario Tennis: Power Tour ja Japanissa nimellä Mario Tennis Advance) on Camelotin kehittämä ja Nintendon vuonna julkaisema urheilupeli Game Boy Advancelle. Peli on julkaistu vuonna 2014 Wii U:n Virtual Consolelle. Peli on viides osa "Mario Tennis"-urheilupelisarjaa.


title: Mario Power Tennis (Game Boy Advance)

text: Peli on saanut positiivisen vastaanoton. Sillä on Metacriticin sivuilla 81 % keskiarvo ja GameRankingsin sivuilla 80,76 % keskiarvo. IGN antoi pelille arvosanaksi 9/10.


title: Mika Piironen

text: Mika Piironen (s. 17. tammikuuta 1978) on suomalainen aktiiviuransa lopettanut koripalloilija. Urallaan Suomen cupin voittanut ja SM-hopean ja -pronssin saavuttanut Piironen joutui lopettamaan kilpauransa loukkaannuttuaan erittäin vakavasti veneonnettomuudessa.


title: Mika Piironen

text: Piironen pelasi kasvattajaseurassaan Joensuun Katajassa kaksi kautta miesten pääsarjassa vuosina 2001–2003, Hän saavutti Katajan-vuosinaan Suomen cupin, SM-hopean ja -pronssin.Piironen päätti kahden menestyskauden jälkeen panostaa kunnolla koripalloon ja keskeytti yliopisto-opintonsa. Hän harjoitteli kesällä 2003 ahkerasti, ja 23. elokuuta hän matkusti ystäviensä kanssa mökille viikonlopuksi. Illalla hän ajoi moottorivenettä vetäessään vesisuksilla kulkenutta ystäväänsä perässään. Vene törmäsi vedenalaisiin kiviin, ja sen moottori irtosi ja lensi Piirosen päähän vasemmalle puolelle. Piironen ei omien sanojensa mukaan muista törmäystä, ja hän havahtui laiturilla kaveriensa hätään ja runsaaseen verentuloon. Ambulanssi kiidätti Piirosen Pohjois-Karjalan keskussairaalaan, mistä hänet siirrettiin nopeasti Kuopion yliopistolliseen sairaalaan. Siellä hengestään taistellut Piironen leikattiin välittömästi usean tunnin kestäneellä haastavalla leikkauksella.


title: Mika Piironen

text: Moottori oli repinyt Piirosen päähän useita syviä viiltoja ja pään luita sekä aivomassaa näkyi. Piirosta pidettiin leikkauksen jälkeen koomassa neljä päivää, ja lääkärit pitivät tämän tilaa huonona. Kahden viikon jälkeen hänet siirrettin takaisin Joensuun keskussairaalaan. Piirosen oikea puoli halvaantui, ja hänen puhekykynsä katosi. Hänen vasemman silmän silmähermossaan oli reikä, joka vei silmän näkökyvyn lähes kokonaan ja joka olisi vaatinut vaikean leikkauksen. Kaksi kuukautta onnettomuuden jälkeen Piirosen puhekyky alkoi harjoituksen myötä palautua, ja hän alkoi nousta pyörätuolista. Piirosen oikea käsi on jäänyt toimimattomaksi, ja hän on käynyt kuntoutusjaksoilla. Piironen on haastatteluissa ollut kuitenkin tyytyväinen selviytymiseensä hengissä ja on uskonnollisena miehenä ollut mukana seurakuntatoiminnassa.


title: Filk

text: Filk on science fiction -fandomin kokoontumisissa elävä perinne, jossa sanoitetaan jokin tunnettu kappale uudestaan käyttäen aineistona tieteis- tai fantasiafiktiota. Sana filk tulee sanasta folk. Suomessa filkkausta on kuultu muun muassa Finnconissa.


title: Fernando (jalkapalloilija, 1992)

text: Fernando Lucas Martins, taiteilijanimeltään vain Fernando, (s. 3. maaliskuuta 1992 Erechim, Brasilia) on brasilialainen jalkapalloilija. Pelipaikaltaan hän on puolustava keskikenttäpelaaja. Fernando edustaa ukrainalaista Šah’tar Donetskia.


title: Fernando (jalkapalloilija, 1992)

text: Fernando on pelannut Brasilian maajoukkueessa kahdeksan A-maaottelua. Hän oli mukana Maanosaliittojen cupissa 2013.


title: Spekulatiivinen runous

text: Spekulatiivinen runous eli "tieteisrunous" tai "fantasiarunous" on science fiction - tai fantasia-aiheista runoutta. Sf-runoutta julkaistaan melko vähän. Se on myös tulkinnanvaraista, koska runojen fantastiset elementit voivat olla myös kielikuvia. Muun muassa Harry Martinsonin "Aniara" (1956) voidaan lukea tieteisaiheiseksi runoelmaksi.


title: Fernando

text: Fernando on miehen etunimi.


title: John Engelberg

text: John Eliel Engelberg (23. marraskuuta 1876 Kuopio – 15. syyskuuta 1953 Helsinki) oli suomalainen taidemaalari, lelutehtailija ja talousneuvos.


title: John Engelberg

text: Engelbergin vanhemmat olivat Valtimon Haapakylässä asunut maanviljelijä, hevosten kasvattaja Anders Eliel Engelberg (1847–1928) ja Christina (Ina) Augusta Montin (1853–1930). Hänen veljensä oli kirjailija ja järjestövaikuttaja Rafael Engelberg.


title: John Engelberg

text: Engelberg kävi Taideteollisen keskuskoulun ja Turun Taideyhdistyksen piirustuskoulun 1895-1898. Hän osallistui Suomen Taiteilijain näyttelyihin 1902 ja 1908. Engelberg toimi piirustuksenopettajana 1902–1903 ja 1936–1937.


title: John Engelberg

text: Engelberg aloitti lelujen valmistuksen 1907 kehittämällään pahvin kovetusmenetelmällä, kun hän ei helsinkiläisiä lelukauppoja kierreltyään löytänyt mieleisiään nuken huonekaluja tyttärelleen. Lelujen kysyntä kasvoi koti- ja ulkomailla hänen Malmin kotiteollisuusnäyttelyssä 1908 saamansa palkinnon myötä. Vuonna 1909 Engelberg perusti leluja valmistaneen "Oy Suomalainen Lelupaja" -nimisen yrityksen Porvooseen yhdessä liikemies Walter Sjöbergin kanssa Vuonna 1912 tehtaaseen hankittiin puusepänkoneet ja aloitettiin myös puulelujen valmistus. Valikoimaan kuului nuken huonekaluja ja eläinleluja, joiden erikoisuus oli niiden liikkuvuus.


title: John Engelberg

text: Vuonna 1915 yritys yhdistettiin laajentumispyrkimysten ja raaka-aineiden paremman saatavuuden vuoksi Eero Mäkisen puusepänliikkeeseen Sortavalan maalaiskunnassa, Helylän aseman lähellä. Uusi "Oy Helylä"-niminen yritys alkoi valmistaa pääasiassa kouluja varten kalusteita ja opetusvälineitä, mutta myös lelujen valmistus jatkui siellä. Engelberg toimi yrityksen johtajana. Vuonna 1921 työntekijöitä oli 300, Engelberg oli suurin omistaja ja Mäkinen ei ollut enää mukana. Yhtiö meni konkurssiin 1935.


title: John Engelberg

text: Engelberg sai talousneuvoksen arvon vuonna 1946.


title: Sanni Franssi

text: Sanni Franssi (s. 19. maaliskuuta 1995) on suomalainen jalkapalloilija, joka edustaa italialaista jalkapalloseura FC Juventusta. Hän on pelannut huhtikuun 2018 loppuun mennessä 20 naisten maaottelua ja tehnyt niissä yhden maalin.


title: Sanni Franssi

text: Franssi on Riihimäen Nappulaseuran kasvatti, joka pelasi ensimmäiset liigaottelunsa kaudella 2012. PK-35:n vakiokokoonpanoon hän nousi vuotta myöhemmin ja teki varsinaisen läpimurtonsa 2014, jolloin Franssi oli kauden puoliväliin mennessä iskenyt jo 14 maalia, ollen liigan toiseksi paras maalintekijä. Hänet valittiin myös Naisten Liigan kesäkuun pelaajaksi. Ennen siirtymistään ulkomaille hän ehti pelata kaudella 2016 liigassa 15 ottelua, joissa hän teki 20 maalia. Koko liigaurallaan hän on pelannut 87 ottelua, joissa hän teki 51 maalia.


title: Sanni Franssi

text: PK-35:n lisäksi Franssi on Suomessa aikuisten tasolla edustanut Vantaan Jalkapalloseuraa naisten Ykkösessä ja Kakkosessa.


title: Sanni Franssi

text: Kesällä 2017 Franssi siirtyi Italian Serie A:han FC Juventuksen joukkueeseen. Edellisellä kaudella hän pelasi Sveitsissä Zürihin joukkueessa, josta palasi kesäkaudeksi Suomeen PK-35:een.


title: Sanni Franssi

text: Tyttöjen eri ikäkausimaajoukkueita Franssi on heinäkuuhun 2014 mennessä edustanut 16 kertaa ja tehnyt niissä 2 maalia. Hän kuului Suomen joukkueeseen elokuussa 2014 Kanadassa pelatuissa alle 20-vuotiaiden MM-kisoissa ja tuli vaihtopelaajana kentälle jokaisessa kolmessa Suomen ottelussa Ensimmäisen naisten maaottelunsa Franssi pelasi helmikuussa 2015, ja ensimmäisen maajoukkuemaalinsa hän teki syyskuussa 2016 EM-karsintaottelussa Portugalia vastaan.


Luettelo suomalaisista science fiction -lehdistä sisältää suomalaisen science fiction -fandomin lehdet, jotka käsittelevät tieteis-, fantasia- ja kauhukirjallisuutta ja julkaisevat alan novelleja. Suurimmat lehdet ovat sf-seuran "Tähtivaeltaja" ja Tampereen sf-seuran "Portti".


title: Luettelo suomalaisista science fiction -lehdistä

text: Zinejä eli harrastajakulttuurin lehtiä tehdään usein harrastajavoimin. "Tähtivaeltajaa" ja "Porttia" lehtiä voidaan sanoa semiprozineiksi, koska päätoimittaja ja taittaja saavat palkkion. Muut lehdet ovat varsinaisia fanzineita, kokonaan harrastajavoimin tehtäviä pienlehtiä. Luettelossa on mukana myös muutama lakkautettu lehti, jotka ovat merkityksellisiä kotimaisen spekulatiivisen fiktion kannalta. Suomalaiset sf-lehdet ovat olleet merkittävä julkaisukanava usealle novellistille. Muun muassa Johanna Sinisalo, Anne Leinonen ja Boris Hurtta ovat aloittaneet uransa sf-lehdissä.


text: Aikakone oli vuosina 1981–1997 ilmestynyt lehti, jota julkaisi aluksi Tähtitieteellinen yhdistys Ursa ja vuodesta 1990 Aikakone-yhdistys Leena Peltosen johdolla. Vuosina 1997–2001 lehti ilmestyi Juhani Hinkkasen toimittamana verkkojulkaisuna.


text: Alienisti on Jyväskylän science fiction -seura 42:n vuodesta 1990 julkaisema lehti, joka ilmestyy kaksi kertaa vuodessa. Teemanumeroina ilmestyvä lehti julkaisee artikkeleita ja novelleja. Lehden voi tilata, vaikkei kuuluisikaan seuraan.


text: Escape on vuonna 2004 perustetun Espoon science fiction- ja fantasiaseuran jäsenlehti, joka ilmestyy noin kerran vuodessa. Lehdessä julkaistaan yleensä vain novelleja ja useilla numeroilla on oma teemansa.


text: Fafnir: Nordic Journal of Science and Fantasy Research on vuodesta 2014 ilmestynyt vertaisarvioitu, monitieteellinen aikakausjulkaisu, jota julkaisee Suomen science fiction- ja fantasiatutkimuksen seura ry pohjoismaisena yhteistyönä. Neljästi vuodessa ilmestyvän lehden pääkieli on englanti, mutta artikkeleita julkaistaan myös pohjoismaisilla kielillä. Julkaisun tarkoituksena on esitellä ja edistää tieteis- ja fantasiakirjallisuuteen, audiovisuaaliseen taiteeseen, peleihin ja fanikulttuuriin kohdistuvaa tutkimusta ja valottaa eri tieteenalojen kannalta science fictioniin ja fantasiaan liittyviä ajankohtaisia teemoja ja keskusteluita. Tieteellisten artikkelien lisäksi julkaistaan katsauksia, haastatteluja, puheenvuoroja ja kirja-arvosteluja.


text: Finnzine oli Pekka Sirkiän ja Pekka Supisen perustama lehti, joka ilmestyi vuosina 1991–2008.


text: Kosmoskynä on Suomen tieteis- ja fantasiakirjoittajat ry:n neljä kertaa vuodessa ilmestyvä jäsenlehti vuodesta 1984. Lehden voi tilata ilman Stk:n jäsenyyttä. Lehdessä ilmestyy kirjailijahaastatteluja, uutisia, artikkeleita, kirja-arvosteluja ja novelleja. Lehdessä arvostellaan kaikki vuosittain lehdessä julkaistavat kotimaiset sf-novellit.


text: Legolas on Suomen Tolkien-seuran lehti, joka julkaisee fantasiakirjallisuuteen ja -elokuviin liittyviä artikkeleita, arvosteluja, uutisia, novelleja ja sarjakuvia.


text: Marvin on Helsingin yliopiston science fiction -klubin lehti vuodesta 1988. Lehti ilmestyy kerran tai kaksi vuodessa teemanumeroina, joilla on omat vastaavat toimittajansa.


text: Portti on Tampereen science fiction -seuran vuodesta 1982 julkaisema lehti. Julkaisun päätoimittaja on alusta asti ollut Raimo Nikkonen. Portti on Suomen laajalevikkisin sf-lehti. Lehti julkaisee artikkeleita ja arvosteluja kirjoista, sarjakuvista ja elokuvista.Toisinaan mukana on sarjakuvia. Novelleina on käännösnovelleja sekä etenkin Portin novellikilpailun satoa. Kirja-arvostelupalsta on laaja. Lehdessä on julkaistu kattavia bibliografioita kirjailijoiden tuotannosta. Lehden voi tilata liittymättä Tampereen sf-seuraan.


text: Spin on Turun science fiction -seuran vuodesta 1977 julkaisema lehti. Lehti julkaisee artikkeleita ja uutisia sekä arvosteluja kirjoista, lehdistä ja sarjakuvista. Lehden voi tilata ilman seuran jäsenyyttä.


text: Tähtivaeltaja on Helsingin science fiction -seuran vuodesta 1984 julkaisema lehti. Toni Jerrmanin päätoimittama lehti käsittelee science fictionia, fantasiaa, kauhua, elokuvia, kirjoja ja sarjakuvia. Lehden voi tilata ilman seuran jäsenyyttä. "Tähtivaeltaja" pyrkii esittelemään tieteis- ja fantasiakirjallisuuden uusimpia ilmiöitä ja tekijöitä. Kirjailijoiden tuotantoon perehdytään haastattelujen, artikkelien ja novellisuomennosten kautta. Suomenkielisten kirjojen arvostelujen lisäksi toistaiseksi suomentamattomia kirjoja esitellään omalla palstallaan.


text: Usva on vuonna 2005 perustettu verkkolehti, joka julkaisee novelleja. Tavoitteena on tehdä spekulatiivista fiktiota ja sen kirjoittajia tunnetuksi laajemmalti, myös alan harrastajapiirien ulkopuolella. Usva ilmestyy neljä kertaa vuodessa. Vuosina 2006 ja 2007 on ilmestynyt englanninkielinen "Usva International issue", joissa on suomalaisten kirjoittajien novelleja englanniksi. Lehden vastaavana toimittajana on kirjailija Anne Leinonen ja taustavoimina ja avustajina joukko muita henkilöitä.


text: Usvaan ovat kirjoittaneet muun muassa Tapani Bagge, Marko Hautala, Juha-Pekka Koskinen, Jukka Laajarinne, Petri Laine, J. Pekka Mäkelä, Tero Niemi ja Anne Salminen, Juri Nummelin, Sari Peltoniemi, Tiina Raevaara, Hannu Rajaniemi ja M. G. Soikkeli.


title: Ilmastonmuokkaus

text: Ilmastonmuokkaus on maapallon ilmaston suunnitelmallista muuttamista erilaisin teknisin keinoin. Sen avulla voidaan pyrkiä vaikuttamaan muun muassa maapallolle tulevan auringon säteilyenergian määrään tai ilmakehän eri kaasujen pitoisuuksiin. Ilmastonmuokkausta on esitetty yhdeksi keskeiseksi keinoksi kasvihuonekaasupäästöjen aiheuttaman ilmastonmuutoksen hillintään.


title: Ilmastonmuokkaus

text: Ilmastonmuokkauksen edeltäjänä voidaan pitää paikalliseen säätilaan vaikuttavaa säänmuokkausta. Säänmuokkauksen edelläkävijöinä olivat 1900-luvulla venäläiset, jotka perustivat jo vuonna 1932 sateentekemisen instituutin Leningradiin. Paikallisen sateentekemisen ohella Neuvostoliitossa suunniteltiin muun muassa arktisten alueiden vapauttamista jäästä ilmastoa muokkaamalla. Säänmuokkausta on pyritty käyttämään myös sotilaallisiin tarkoituksiin muun muassa Vietnamin sodassa, jossa vihollisten etenemistä yritettiin hidastaa sateenteon avulla. Sittemmin Yhdistyneet kansakunnat kielsi sään- ja ilmastonmuokkauksen sotilaallisiin tarkoituksiin vuonna 1978.


title: Ilmastonmuokkaus

text: Ilmastonmuokkaukseen ehdotetut menetelmät ovat varsin moninaisia. Ne jaetaan tavallisesti kahteen pääryhmään: maapallolle tulevan auringon säteilyenergian määrään vaikuttavat menetelmät ja ilmakehän eri kaasujen pitoisuuksiin vaikuttavat menetelmät.


title: Ilmastonmuokkaus

text: Ilmakehään imeytyvän lyhytaaltoisen auringonsäteilyn määrään voidaan vaikuttaa maapallon heijastavuutta eli albedoa muuttamalla. Mitä suurempi on maapallon pinnan tai ilmakehän heijastuvuus, sitä pienempi osa auringon säteilyenergiasta päätyy lämmittämään maapalloa. Tähän ryhmään kuuluvista menetelmistä käytetään yleisesti lyhennettä SRM ().


title: Ilmastonmuokkaus

text: Ilmakehän heijastuvuutta voitaisiin rajoittaa muun muassa yläilmakehään levitettävien pienhiukkasten avulla, sillä ne heijastavat erityisesti lyhytaaltoista valoa. Stratosfäärin hiukkaspitoisuus on luonnostaan yleensä melko alhainen, ellei maanpinnalla ole merkittäviä hiukkasten lähteitä. Lupaavimmaksi keinoksi heijastuvuuden lisäämiseksi pidetään aerosolihiukkasten pitoisuuden kasvattamista, joka voidaan saada aikaan esimerkiksi ruiskuttamalla yläilmakehään joko rikkidioksidia, joka hapettuu siellä rikkihapoksi, tai suoraan rikkihappoa. Rikkihappo nukleoituu stratosfäärissä veden kanssa ja muodostaa auringonvaloa heijastavia aerosolihiukkasia. Rikkipitoisten hiukkasten käyttöön perustuvat menetelmien toimivuus on voitu todeta suurten tulivuorenpurkausten yhteydessä, mutta menetelmien vaikutuksia on simuloitu laajasti myös ilmastomalleilla. Yksi ehdotuksista on alumiinioksidi ja sitä voidaan lisätä myös lentokoneen polttoaineen sekaan sen korkean sulamispisteen vuoksi.  Alumiini on maan yleisin aine ja sen tuottaminen on halpaa.


title: Ilmastonmuokkaus

text: Ilmastoa voisi viilentää 1,5 astetta arviolta 360 rahtilentokoneella, jotka pudottelisivat alumiinioksidihiukkasia. Ne heijastavat auringonvaloa poispäin maapallolta. Määrä olisi suhteellisen pieni: nyt joka päivä satatuhatta lentokonetta nousee ja laskeutuu. Natriumkloridi eli ruokasuola olisi vielä tehokkaampi ja haitattomampi. David Keithin laskelmien mukaan myös rikkihiukkasia levittämällä saisi 1,5 astetta pois, noin prosentti auringonvalosta. Hiilidioksiditonnia kohden tarvitaan muutama rikkigramma. Hiukkaset levitettäisiin noin 20 kilometriin ja ne pysyisivät siellä vuosia. Toimintaa pitäisi jatkaa vuodesta toiseen, kunnes päädytään johonkin muuhun.


title: Ilmastonmuokkaus

text: Ensin pitää tutkia, vaikuttavatko hiukkaset otsoniin, joka suojaa UV-säteilyltä, tai sateisiin tai vähentäisivätkö ne valon jotain aallonpituutta enemmän kuin muita. Vuonna 2018 Harvardissa suunniteltiin jo pieniä kokeita. Pinatubo-tulivuori purkautui kesäkuussa 1991 ja levitti rikkihiukkasia, jotka viilensivät maapalloa puoli astetta pariksi vuodeksi.


title: Ilmastonmuokkaus

text: Pilvien heijastavuutta voitaisiin kasvattaa niin sanotuilla pilvien valkaisumenetelmillä. Näiden menetelmien vaikutuksen on arvioitu olevan suurin merialueilla, joilla pilvien vesihöyryn tiivistyminen on luonnostaan heikompaa ilman vähäisemmän hiukkaspitoisuuden takia. Pilvien valkoisuutta voitaisiin lisätä luomalla niille runsaasti tiivistymisytimiä, esimerkiksi suihkuttamalla ilmakehään merivettä, jonka sisältämän merisuolan hiukkaset toimivat pilvissä tiivistymisytiminä.


title: Ilmastonmuokkaus

text: Maapalloa lämmittävää auringon säteilyä on ehdotettu vähennettäväksi myös lähiavaruuteen sijoitettujen peilien tai varjostimien avulla.. Eri ratkaisumallien mukaan maata kiertävälle radalle voitaisiin sijoittaa joko muutama valtavan suuri peili tai hyvin suuri määrä pieniä peilejä tai varjostimia. Pienet peilit voisivat olla halkaisijaltaan vain noin puoli metriä, mutta niitä tarvittaisiin arvioiden mukaan ehkä jopa biljoonia.